
Новини и съобщения от „Благодат“

Ние, екипът на Християнски център за хора с увреждания "Благодат", имаме огромното желание Божието слово да достига до колкото се може повече хора. Разбира се, акцентът е върху хората със загубено и намалено зрение и до тези, които нямат наблизо църква или не могат да стигнат до нея. Затова издаваме списание Благодат. За тези хора искаме то да е безплатно. Но за да продължим с издаването на списание Благодат,  се нуждаем от вашата финансова подкрепа и молитва. Служението вече няколко години не получава финансова субсидия и разчита изключително на Божието снабдяване чрез вашите доброволни дарения, за което сърдечно ви благодарим. Бог да снабди всяка ваша нужда според Своето богатство в слава в Христа Исуса! С дарените средства се покриват разходите за издаването на списание „Благодат“ - печат и консумативи; за наем и всичко, което е необходимо за осъществяване на цялостната ни дейност. Да се разширява служението за достигане на недостигнатите хора с увреждания.
Редакционния съвет и всички, които са част от служението са доброволци в служба на Бога и не получават парично възнаграждение. Дарените средства са изцяло за разпространяването на благата вест и поучение върху Божието слово чрез издаването на списание „Благодат“.
Станете и вие част от Божието дело!

Слава да бъде на нашия Господ Исус Христос! Той е главният Редактор на списанието и Ръководител на служението ни. Алелуя!

„Твое, Господи, е величието, и силата, и великолепието, и сиянието, и славата; защото всичко <е Твое> що е на небето и на земята; Твое е царството, Господи, и Ти си на високо, като глава над всичко. Богатствата и славата са от Тебе, и Ти владееш над всичко; в Твоята ръка е могъществото и силата, и в Твоята ръка е да възвеличаваш и да укрепяваш всички.“ (1 Летописи 29:11-12)

С няколко думи
Илияна Киркова

Здравейте скъпи приятели,
В ръката на Господа е всичко – слава и сила, могъщество и величие, и Той е, Който укрепява слабия и немощния.
Сега е времето, в което да направим стъпките към Господа Исуса Христа, защото няма друго име, чрез Което може да получим спасението на душите си. Вратата за вечността се отваря само и единствено от Христос. Нека да търсим лицето Му и да очистваме с покаяние сърцата си, за да сме готови за срещата си с Него. А тя може да е след миг на око.
От страниците на трети брой ще прочетете за библейската личност пророк Софоний, който говори за идолопоклонството, което е мерзост и за деня на Господа, но говори и за избавлението и хилядагодишното Негово царство, което идва много скоро. Затова отново призоваваме така да живеем, че един ден да срещнем лице в лице Христос. Днес много култове и учения искат да се представят за истина, но ние трябва да знаем за лъжите, които стоят зад тях. И така Нека да се научим от думите на Дейвид Уилкерсън за колебливия човек. А колебанието и небрежността ни доставя писмо от дявола, който ни се надсмива. Затова ще прочетете и как душата ни да не остава небрежна. Станислав Иванов от „Знаете ли че…“ ще говори за Божия народ Израел и враговете му, а после следва актуална информация за събитията, които се случват в Израел. Ние сме призовани да се молим за мира на Йерусалим и затова нека го правим винаги и постоянно. Чрез следващия материал родължаваме да обичаме враговете си. Побликувахме силни свидетелства за чудесата на Господа и накрая завършваме с това как да имаме любов в църквата помежду си.
Господи, моля те, нека с отворени сърца, духовни уши и очи да се четат словата Ти. Моля те, словото Ти да не се върне празно, но да изпълни това, за което си го изпратил. Амин.



Библейски личности
Пророк Софоний – „Денят на Господа“, наказание и избавление
материала събра Илияна Киркова


Срещата с тази библейска личност ще ни покаже отново, че Бог има последната дума, когато  нечестието е приоритет пред почитта на Господа. Пророк, който изявява гнева на Господа, но и показва хилядагодишното царуване на Исус Христос.
Софония е пророк на Южното царство Юда и е съвременник на Наум и Еремия. Явно той е от благороднически произход - син на Хусия и пра-пра внук на цар Езекия. Името Софоний означава „закрилян от Бога“. Той пророкува при царуването на Йосия, което продължава от 640 до 609 г. пр. Хр. Книгата на пророк Софоний вероятно е била написана между 735 и 725 г.пр.Хр.
Целта за написването е посланието на Софоний за наказание и насърчаване.
То съдържа три основни доктрини:
1) Бог е суверен над всички народи.
Сувереността на Бога е неуспорима над всички народи, независимо дали народите приемат Исус Христос за свой Господ, Той е над тях. Но нали знаем, че ще има спасени от всеки род, език и племе. Именно затова се бави Неговото второ идване, за да може благовестието да достигне и до недостигнатите народи.
2) Грешниците ще бъдат наказани, а праведните ще бъдат оправдани в съдния ден.
Колкото и да не искаме съдния ден ще дойде и тогава праведни и грешни ще получат Божието осъждане, само че едните за оправдание, а другите за наказание. Нека ясно да си дадем сметка и да се замислим от коя страна сме – на грешниците ли, които не са призовали Името Исус за покаяние или от праведните, които са паднали на колене в подножието на кръста, за да бъдат измити от Христовата кръв. На коя страна си лично ти, който четеш или слушаш тези думи? Защото Бог благославя онези, които се покайват и Му се доверяват.
Имаш ли лично покаяние в подножието на кръста? Още ли стоиш като страничен наблюдател?
Не може да не обясним и нещо за царете във времето на Софоний, защото те са водели народа по правия или по грешния път спрямо Бог. Тъй като монотеизма е характерен за живота на Божия народ и когато те са почитали Бог на първло място са благоуспявали, но когато са се самозабравяли, то тогава е следвало падението им.
Йосия се възцарява още на осем годишна възраст на мястото на своя баща Амон, който царува само две години. Неговият дядо, Манасия, е един от най-нечестивите царе в историята на Юда. Той подкрепя идолопоклонството, а отхвърля поклонението на Йехова. Царуването на Йосия се разделя на два периода: Предреформационен (640 - 621 г. пр. Хр.) и реформационен (621 - 609 г. пр. Хр.). Йосия е измежду добрите царе на Юда. Неговата реформация през 621 г. пр. Хр. е едно от забележителните събития от времето на царуването му. Някои от реформите, които Йосия прави са поправянето на Храма, подновяването на истинското поклонение, разрушаването на високите места и на ашерите на Ваал и на Молох, екзекутирането на свещениците на тези богове и наблягането върху Божието Слово (4 Царе 22, 23). Макар на по-заден план, проповедите на Софония несъмнено са значителен фактор за осъществяване на тези реформи.  
Пророчеството на Софония се състои само от три глави, чиято тема е "Денят на Господа".
„Нито среброто им, нито златото им Ще може да ги избави В деня на гнева Господен; Но цялата земя ще бъде погълната От огъня на ревнивостта му; Защото ще довърши, и то скоро, Всичките жители на земята.“ (Софоний 1:18).
„Денят Господен“ срещаме също в Авдия (стих 15), Йоил (1:15), Амос (5:18-20) и Софоний го е използвал за да опише деня на Господния съд. 
Той предрича не само осъждението на Юда и Израил, но и на езическите нации Филистия, Моав, Амон, Етиопия и Асирия. Интересно е да се отбележи, че за период от двадесет години, всички тези народи са покорени от Вавилонската империя, като по този начин се изпълняват думите на пророка. Софония описва "великия ден на Господа" като ден на голямо бедствие:  
"Ден на гняв е оня ден, ден на смущение и на утеснение, ден на опустошение и на разорение, ден на тъмнина и на мрак, ден на облак и на гъста мъгла, ден на тръба и на тревога против укрепените градове и против високите кули при ъглите. Аз така ще наскърбя човеците, щото ще ходят като слепи, защото са съгрешили против Господа; Кръвта им ще се излее като прах, и месата им като лайно" (1:15-17).  
Тежки последствия за наказание очаква всеки, който стои против Бог. Затова Софония, също като другите пророци, не само възвестява осъждение за определени народи, но показва и причините за тяхното падение. Някои от причините за падението на Юда са поклонението на Ваал (под влиянието на финикийците и на ханаанците), на Молох и на огнения бог на амонците, който понякога изисква човешки жертвоприношения. Други грехове, споменати от Софония са практикуването на астрология. „Ще изтребя и ония, които върху къщните покриви се кланят на небесното множество, И ония поклонници, които се кълнат в Господа, И които се кълнат в Мелхома;“ (1:5).
Мелхома е мерзостта на амонците и бог на който са принасяни деца в жертва. Амонците са древносемитски народ, източни съседи на Израил, обитаващи района източно от река Йордан. Амонците са произлезли от Лот.
Затова Бог заявява в Исая 42:8 „Аз съм Господ; това е Моето име; И не ща да дам славата Си на друг, Нито хвалата Си на изваяните идоли.“.
Днес ние не принасяме деца в жертвоприношение, но твърде често сме готови да позволим на децата да гледат филмчета с чудовища и какви ли още не други ужасяващи неща, само и само детето да не ни пречи. Нека да се замислим, какво гледат децата и младежите в днешно време, защото каквото гледат очите с това се изпълва и сърцето. А какво да кажем за уж невинното ежедневно преглеждане на хороскопите си, за да видим какво ще ни кажат звездите. Ужасявам се винаги като си казвам рождената дата, за да не ми определят бързо от коя зодия съм. Заблуди след заблуди могат да ни вкарат в идолопоклонство, което ни отдалечава от кръста на Христос, Който бе прободен и изтърпя всичко за нас, за да имаме спасение и освобождение от тези езически практики.
Софоний има смелостта да говори остро, защото знае, че прогласява Господното Слово. Книгата му започва с „Господното слово“ и завършва с „казва Господ“. Той знае, че нито многото богове, които почитали хората, нито дори мощта на асирийската войска могат да ги спасят. Бог е милостив и състрадателен, но когато всичките Му предупреждения биват пренебрегнати, се очаква наказание. В Писанията често се споменава Божият съден ден. Пророците го наричат „Господния ден. Те се позовават на различни събития. Например падането на Ерусалим като проява на Божия Ден, всяко от тях сочело към окончателния Господен Ден.
Софоний продължава с греховете, които са завладели сърцата на народа като алчност, непослушание на пророците, отстъпничество и фалшиви пророци и свещеници, както е описано в следващите стихове:  „Горко на бунтовния и скверен град, На насилническия град! Той не послуша гласа, Не прие поправление, Не упова на Господа, Не се приближи при своя Бог. Първенците всред него са рикаещи лъвове, Съдиите му вечерни вълци, Които не оставят нищо за заранта. Пророците му са вятърничави коварници; Свещениците му оскверниха светилището, Извратиха закона.“ (3:1-4).
Софоний обявява Господното наказание на цялата земя, на Юда, на околните народи, на Ерусалим и на всички народи. Това е последвано от провъзгласяването на Господната благословия на всички народи и особено на верния остатък от Неговия народ в Юда.
„Търсете Господа, всички кротки на земята, Които извършвате съдбите му; Търсете правда, търсете кротост, Негли бъдете покрити в деня на гнева Господен.“ (Софоний 2:3).
Затова е добре, че пророк Софония не завършва писанията си след тези две глави. В такъв случай посланието му би имало изключително подтискащ финал. Глава 3:9-20 представя славна картина на Милениума, когато ще царува Самият Месия (3:15) и Неговото царство ще бъде утвърдено завинаги. Израил има обещание, че тогава неговото име ще бъде превъзнасяно от народите по земята. Чудесен стих в книгата Софония е 3:17: "Господ твой Бог е всред тебе, Силният, който ще те спаси; Ще се развесели за тебе с радост, ще се успокои в любовта Си, ще се весели за тебе с песни."  
Окончателните благословения на Сион са прогласени в стихове 14-20 и до голяма степен са неизпълнени, което ни навежда на заключението, че това са месиански пророчества и чакат Второто Пришествие на Христос, за да бъдат изпълнени. Господ е отнел наказанието ни само чрез Христос, който е дошъл да умре за греховете на Своя народ (Софоний 2:15; Йоан 3:16). Но Израил все още не е разпознал своя истински Спасител. Това предстои все още да се случи (Римляни 11:25-27).
Обещанието за мир и сигурност за Израил - време, когато неговия Цар е сред тях, ще бъде изпълнено, когато Христос се върне да съди света и го спаси от греха за Себе си. Точно както Той се възнесе на небето след Своето разпъване, така Той ще се завърне и ще изгради нов Ерусалим на земята (Откровение 21). Тогава ще бъдат изпълнени всички Божии обещания за Израил.
Днес ние ясно може да чуем пророк Софоний, който ни говори с дребни поправки в имената и ситуациите от 7 век пр.Хр. Той би могъл да стои на нашите амвони и да предава същото послание за осъждане на грешниците и надежда за верните. Софоний ни напомня, че Бог е обиден от моралните и религиозни грехове на Своя народ. Божият народ няма да избегне наказанието, когато вършат грехове упорито и съзнателно. Наказанието може да бъде болезнено, но неговата цел е изкупителна, а не наказателна. Неизбежността на наказанието дава успокоение във време, когато изглежда, че злото е необуздано и победоносно. Имаме свободата да не се подчиняваме на Бог, но не свободата да избегнем последствията от това неподчинение. Онези, които са верни на Бог, може да са относително малко, но Той не ги забравя.
В заключение, пророкът показва, че Бог не е само Бог на осъждение но и Бог на благодат - благодат, която ще доведе до период на мир и благоуспяване. Интересно е, че името Софония означава "скрит от Йехова", което подсказва за всепокриващата Божия благодат.  
А благодат е незаслужена милост, която бе изработена на дървения Голготски кръст. Той не е от злато и не висеше на златни веришки, но на проклетото дърво. Днес ние носим сребърни и златни кръстове на гърдите си, но сме изхвърлили дървения кръст с капките кръв. Носим си синьо око против уруки и колко ли още дребни уж божествени знаци, а те само ни отдалечават от измиващата кръв на Христос. Прободените ребра с копието е рана за моето и твоето изкупление, а не е леене на куршуми от страх, гледане на карти таро, или на кафе, или на ръка, ходене при какви ли не ясновидци, или астрологически предсказания. Мерзост и погубление, защото всичко това е далеч от гвоздеите на ръцете, краката и прободените ребра на Исус, далеч от покаянието и приемането на възкръсналия от гроба Христос. Докога, докога? Времето е твърде кратко в миг на око и Той ще дойде за нас. Готови ли сме? Къде сме? Къде се е прилепило сърцето ни?
Господи, моля Те да откриеш на всеки, който чете и слуша тези думи да намери своя идол и да го изхвърли от дома си, от себе си, от сърцето си. Нека всяка врата на идолопоклонство да бъде затворена в живота на всеки, до който достига това послание на Софоний. Моля Те да посетиш всяко сърце, което е отворено за Теб. Покажи силата Си наяве за всеки търсещ. Моля Те нека нито една дума да не е напразно, но да извършиш спасение на мнозина. Амин!

ЩО Е КУЛТ ИЛИ СЕКТА?



Различни дефиниции за термините “култ” и “секта” се използват от изследователи, писатели и лектори в най-различни области на изучаването. Повечето светски експерти основно наблягат на социологичните, психологичните или поведенческите фактори и често не вземат под внимание доктриналните или теологичните въпроси, когато оценяват специфичното религиозно движение.
Християнските изследователи обаче, обикновено започват с внимателно изпитване на изложените доктринални вярвания на групата, преди да вземат в предвид другите значими фактори. Те се съгласяват, че долупосочените характеристики са едни от най-разпространените за движенията, отбелязани като култове или секти.
Култовете или сектите са религиозни движения, църкви или други организации, които имат всички или някои от следните характеристики:
1. Култовете и сектите обикновено претендират за библейски-основани, християнски организации.
Например, Църквата на Исус Христос на Светиите от последния ден (мормони) твърди, че е християнска църква, основана на Христос и Неговото учение (бл.ред., а всъщност отхвърлят библейският Исус. Християнската Наука също често се представя за християнско движение.
2. Всички култове отхвърлят или дават ново определение на някои или всички съществени  християнски доктрини (Триединството на Бог, Божествеността на Исус Христос, Личността на Светия Дух, спасение чрез вяра, небето и адът).
Свидетелите на Йехова, например, напълно отричат божествеността на Исус Христос. Църквата на Исус Христос на Светиите от последния ден предефинира триединството на Отца, Сина и Святия Дух, като три отделни лица или богове.
3. Сектите може официално да спазват основните християнски учения, но в същото време да излагат други, посочени в този раздел характеристики. Международната църква на Христос, например, спазва традиционния възглед за Бог и Исус Христос, но членовете й приемат движението като единствено, провъзгласяващо истинното спасително послание днес.
4. Култовете и сектите обикновено твърдят, че са ръководени от божествено вдъхновени лидери. Те обикновено вярват, че техните ръководители имат способност да получават директно откровение от Бог или да имат специално, вдъхновено разбиране на Библията. Един пример, Сън Миънг Мун, основател и лидер на Обединителна Църква. Неговите последователи го приемат като Господар на второто пришествиет”, позиция, равна на Христос. Църквата на Исус Христос на Светиите от последния ден приема, че нейният президент е “жив пророк и откривател”, който може да получава директно откровение от Бог.
5. Култовете и сектите обикновено твърдят, че притежават ново и вдъхновено писание, което допълва или измества авторитета на Библията. Християнската Наука учи, че Science and Health with Key to the Scriptures (Наука и Здраве и  Ключ към писанията) на Мери Бейкър Еди е вдъхновена притурка към Библията. По същия начин, Сциентолозите (Сциентология или Наукология) приемат писанията на Л. Рон Хъбърт), като работа на духовен гений, който е открил ключа към разбиране на живота и смъртта.
6. Култовете и сектите обикновено твърдят, че са единствена истинска (или най-истинска) църква в света. Твърди се, че истинското спасение може да се получи само чрез членство в движението. Свидетелите на Йехова, например, приемат всички други религиозни организации като лишени от истината. Според тях само тяхното Библейско и трактатно дружество “Стражева Кула” притежава истината, която води към вечен живот. Църквата на Исус Христос на Светиите от последния ден учи, че вечният живот (екзалтация) може да се достигне само, ако си кръщаван член на Църквата на Исус Христос на Светиите от последния ден.
НЯКОИ ПРИНЦИПИ ЗА ОЦЕНКА НА РЕЛИГИОЗНИ ДВИЖЕНИЯ
В светлината на тези характеристики, зрелите и проницателни християни Евреи 5:14 казва: «а твърдата храна е за пълнолетните, които чрез упражнение са обучили чувствата си да разпознават доброто и злото“ следва да си зададат следните въпроси, когато се сблъскват с непознати религиозни движения.
1. Кой е авторитетния източник за доктрината и практиката на движението? Членовете осланят ли се само на Библията или прибавят някои други книги, които подронват или се равняват с нейния авторитет? Дали са зависими само от един специален лидер или лидери, които тълкуват Библията за тях?
2. Дали движението ясно потвърждава основните, исторически християнски учения? Какво мислят лидерите за природата на Бог, личността и делото на Исус Христос, планът за спасение?
3. Какво е становището на движението спрямо други библейски убеждения и християнски групи? Лидерите отнасят ли се към тях в каквато е да е степен на отхвърляне или подозрение? Настояват ли, че вие трябва да сте член на тяхната група, за де сте сигурни в спасението си? Също така, как се отнася движението към хората, които напускат или искат да напуснат организацията, с презрение или добро отношение?
4. Как обяснява движението пътят за спасение? Дали лидерите потвърждават библейското спасение -  по благодат само чрез Исус Христос, или то е чрез дела, църковно членство или подчинение на лидерите на групата?
Отговорите на гореспоменатите въпроси могат да помогнат на искрените християни да оценят истинността и мотивите на повечето религиозни движения. Във всеки случай, християните трябва да развият в себе си предпазливо отношение към религии, които са им неясни.


КОЛЕБЛИВ ЧОВЕК
Дейвид Уилкерсън

Колебливият човек е нестабилен във всички свои пътища. Това е човекът, който вярва, че властта е еднакво разделена между Бог и Сатана. Това обяснява защо „когато настане изпитание, отстъпват." Падналото на канарата са тия, които, когато чуят, приемат словото с радост; но те, като нямат корен, временно вярват, а когато настане изпитание, отстъпват.“ (Лука 8:13). Те отново се връщат към страха. Забравят за Божията могъща сила.
Исус ни научи, че трябва да „бдим и да се молим, за да не паднем в изкушение. Духът е бодър, но плътта – немощна“ Матей 26:41: „Дохожда при учениците, намира ги заспали, и казва на Петра: Как! не можахте ли ни един час да бдите с Мене?“. Духът е, който копнее, а плътта е слаба. Божият Дух във вас копнее да ви научи на увереност в Божията сила, а плътта се стреми да се поддаде на страха. Вярвам, че страхът, а не умората, беше този, който приспа учениците, докато Исус се молеше в градината. Те току-що бяха разбрали новините за Неговото предателство, че Исус ще бъде предаден в ръцете на грешни хора, че Петър ще стане изменник, че те всички ще се оскърбят и ще се разпръснат. Изведнъж те забравиха всичките Му чудеса, мощната Му власт да изцелява болните и да възкресява мъртвите, силата Му да умножава хлябовете и рибите. Сега те бяха погълнати от страха. Те се страхуваха за телата си. Страхуваха се да бъдат изоставени от Господа. Спяха като обречени хора. Когато Исус поиска от нас да се молим, за да не бъдем водени в изкушение, Той всъщност каза: „Молете се да се научите, да се доверявате на Божията сила сега, вместо да ви се налага да се връщате отново и отново в областта на изкушенията, докато научите урока си." 
Библията казва, че „знае Господ как да избави благочестивите от напаст, а неправедните да държи под наказание за съдния ден" (2 Петрово 2:9). Как? Като ни постави под огън, докато не излезем пеейки: „По–велик е Оня, Който е с мен, от онзи, който е в света" (1 Йоан 4:4). Докато се научим, че побеждаваме само чрез вяра! 
Не бива да се поддаваш на изкушенията, но понякога това ще се случва! Дори и с най–святите Божии хора това се случва от време на време. Затова Бог има специално снабдяване за тези, които се провалят. „Но ако съгреши някой, имаме ходатай при Отца, Исуса Христа праведния" (1 Йоан 2:1). 
Нашият Господ е еднакво наскърбен от нашето поддаване на изкушенията, както и от това, че не се научаваме как да се справим с тях. Той е повече наранен от факта, че ние не сме се доверили на Неговата сила да ни избави. Бог е наранен не толкова от това, което правим, колкото от това, което не правим. Побеждаващият християнин е този, чиито живот изповядва „На Бог е царството, силата и славата, завинаги. Амин!".



Писмо от дявола


Видях те вчера, когато започна дневните си задължения...
Ти се събуди без да коленичиш за да се помолиш. В същност ти вчера не помоли за благословение на храната си, на денят си, нито се помоли преди да си легнеш. Ти си толкова неблагодарен, толкова много те харесвам.
Не мога да ти опиша колко съм доволен, че не си си променил начина на живот изобщо!
Глупако, ти си мой!
Помни, че ти и аз стоим твърдо заедно от години и аз все още не те обичам. В същност, аз те мразя, защото мразя Бог. Аз само те използвам за да си оправя сметките с Бог. Той ме изрита от рая и аз ще те използвам толкова дълго колкото е необходимо за да му го върна.
Виждаш ли глупако,... БОГ те обича и ТОЙ има големи планове за теб, но ...ти си отстъпил живота си на мен и аз ще направя живота ти истински ад. Това е истината..
Това наистина ще нарани Бог. Благодарение на теб, аз мога да му покажа кой е шефа на твоя живот.
ОО, ние с теб сме имали страхотни моменти заедно – гледали сме мръсни филми, ругали сме хора, ходили сме на купони, крали сме, лъгали сме, били сме лицемерни, отдавали сме се на разврат, преяждали сме, разказвали сме мръсни вицове, клюкарствали сме, наклеветявали сме хора, не сме уважавали възрастните или хората по-висшестоящи от нас, нямали сме никакъв респект от църквата, имали сме лошо отношение: СЪС СИГУРНОСТ ти не искаш да се откажеш от всичко това. Браво само така !
Хайде глупако, нека да изгорим заедно завинаги. Имам няколко “Горещи” плана за нас. Това е само едно писмо на признателност от мен за теб! Хехе ..
Бих искал да ти кажа “БЛАГОДАРЯ”, че ми позволи да те използвам през по-голямата част от твоя глупав живот. Но -не мога ! Просто няма как -ти си жалък за мен !
Ти си толкова наивен и аз толкова много ти се смея. Когато ти си изкушен от греха просто се предаваш, ХА ХА ХА, ти ме отвращаваш.
Грехът е започнал да си взема дължимото от теб. Изглеждаш с двайсет години по-стар, а аз се нуждая от нещо по-свежо. Така че отиди и научи няколко деца как да съгрешават.
Всичко, което трябва да направиш е да пушиш, да пиеш алкохол, да мамиш, да играеш комар, да клюкарстваш, да се отдадеш на разврат, да слушаш и да танцуваш на последните 10 световни хита. Направи всичко това в присъствието на деца и те също ще го направят. Хайде,марш! На работа ...Децата са такива. Веднага ще попият.
Аз ще се върна след няколко секунди за да те изкушавам пак.
Ако беше умен щеше да избягаш някъде, да признаеш греховете си и да живееш за Бог с малкото живот, който ти е останал. Не е в природата ми да предупреждавам някого, но да бъдеш на твоята възраст и все още да съгрешаваш си е доста нелепо. Не ме разбирай грешно. Аз все още те мразя........просто понякога казвам истина ,или полуистина ..или поне едно 30 % от истината . Хм и аз пък ...
послепис. И ако държиш на мен ( че съм нахален и аз ), няма да споделяш това писмо с никого.
Йоан 8:44: „Вие сте от баща дявола и желаете да вършите похотите на баща си. Той беше от началото човекоубиец и не стоеше в истината, защото в него няма истина. Когато говори лъжа, от своето си говори, защото е лъжец и на лъжата баща.“ 






Небрежната душа
Ефрем Сирин

материала подготви: Протодякон Георги Ибришимов  



Душе, не се отчайвай, не скърби без край, не произнасяй над себе си окончателна присъда за множество грехове, не привличай към себе си вечния огън, не говори отчаяно: "Господ ме е отхвърлил от лицето си"! Тези думи не са угодни Богу, защото сам Той Вика към тебе, говорейки: "Народе Мой! Какво ти сторих и с какво те отегчавах"? (Мих. 6:3). Нима който е паднал, не може да стане? Или който се е отчаял не може да се възвърне? Душе, слушаш ли и видиш ли каква е Божията доброта?
Не в ръцете на княза на тъмнината си предадена ти като осъдена. Не скърби, че в теб не е останало нищо духовно - не се срамувай, а покай се и кажи: по-добре е да стана и да ида при Отца Си (Лук. 15:18).
Стани и иди: Той ще те приеме, няма да те укори, напротив - ще се зарадва за твоето обръщане! Той те чака, само не се срамувай като Адам, нито се крий от лицето Божие като него. Христос се разпна заради теб - нима ще те отхвърли? Да не бъде това!
Христос знае кой ни притеснява: знае, че нямаме друг помощник освен Него; знае, че човекът е немощен; за Него не е придобивка да ни поставя на мъка; нито пък има нужда да ни хвърля в огън; затова нека не бъдем небрежни като онези, които са се определили за вечния огън.
Човешкото следствие и земния съд носят сълзи и срам, ридание и мъка - но това е временно: но има място и съд, където времето не съществува и годините не се изчисляват в дни.
Най-вече за това място трябва да се мисли. Много грехове ти тежат на душата - тогава покай се пред Бога. Не се срамувай, пристъпи към изправление, последвай стъпките на блудния син. Пътят на покаянието е трънлив, подвигът на съвършенството е труден: но ти отърси от себе си пленничеството на света и подражавай на блудния син, който като разхити блудно всичко, не сметна за срам да се върне при баща си.
Баща му скърбял не за разпиляното богатство, а за срамното пленничество: затова престъпилият безчестник се облича в чест; дошлият голтак получава нова премяна; предлагащият се за слуга става господар на слугите.
Това слово и този пример са за нас - видиш ли последната дързост и добрия успех на този син? Последвай го и ти - да се приготвим и всички за този подвиг.
И така: нека бягаме от града, който мори с глад; да напуснем срамното съжителство със свинете; нека не се храним с рошкови, които не всякога ни се дават!
Нека се покаем и молим за прошка: тогава ще се просвети умът ни, ще съзерцаваме славата Божия, ще ядем неоскъдна мана, храна ангелска, ще се заселим в рая на сладостта – всичко на земята е кратковременно и преходно; всичкото време от Адама до днес е минало като сянка.
Нека всички се приготвим за този път и нека се заселим под покрива на Христовата благодат.



Знаете ли,че…?
Станислав Иванов



Здравейте,приятели!
В миналия брой на нашата рубрика разгледахме как библейските образи продължават да живеят в съвременната психология и да ни помагат да разбираме по-добре себе си. Видяхме, че историите от Писанието не са просто древни разкази, а огледало на човешката душа.
В този брой ще се опитаме да разгледаме една малка част от сложната история на Близкия Изток. Ще насочим вниманието си към една тема, която често присъства в новините – Иран и неговата връзка с Израел. Но вместо да гледаме само през призмата на съвременните конфликти, ще потърсим по-дълбоката картина – историческа, духовна и, разбира се, библейска.
Любопитен факт е, че Иран е една от най-старите цивилизации в света, с история, простираща се над 2500 години. Разположен в Западна Азия, той обхваща площ от около 1.6 милиона квадратни километра – значително по-голяма от тази на Израел, който е около 22 хиляди квадратни километра. Официалният език в Иран е персийски (фарси), докато в Израел се говори основно иврит.
Още по-интересно е, че земята на днешен Иран е пряко свързана с едни от най-важните събития в Библията.
Повечето от вас със сигурност знаят, че  Иран се счита за наследник на Персия. Именно Персийската империя играе ключова роля в историята на израилския народ. След Вавилонския плен, цар Кир издава указ, с който позволява на евреите да се върнат в Йерусалим и да възстановят храма (Ездра 1:1–4). Интересното е, че Кир е езически владетел, но въпреки това е наречен „помазаник“ от Бога (Исая 45:1). Това ни напомня, че Божият план често действа чрез хора и обстоятелства, които не очакваме.
А знаете ли, че днес Иран е най-голямата шиитска мюсюлманска държава в света? Освен него, значителни шиитски общности има в страни като Ирак, Азербайджан и Бахрейн, но именно Иран е водещият център на този клон на исляма. За разлика от това, Израел е държава с преобладаващо еврейско население и юдаизъм като основна религия. Въпреки различията, и двете общества пазят дълбоко религиозно съзнание и силна връзка с вярата като част от националната си идентичност.
Действието на книгата Естир се развива именно в Персия, в двореца на цар Асуир (Ксеркс I). Естир – еврейка, станала царица – рискува живота си, за да спаси народа си от унищожение (Естир 4:14–16). Тази история ни показва как Бог може да постави човек „точно за такова време“, дори в чужда и несигурна среда.
По същия начин и Неемия служи в двора на персийския цар Артаксеркс. Въпреки високото си положение, той не забравя своя народ и тъгува за разрушения Йерусалим (Неемия 1 гл.). С позволението на царя, той се връща и ръководи възстановяването на градските стени. Така отново виждаме как Бог използва хора и позиции, за да изпълни Своята воля.
Парадоксално, но Персия и Израел не са били врагове в древността. Напротив, Персийската империя често е била освободител и защитник на евреите. Контрастът със съвременните отношения ни показва колко силно могат да се променят политическите реалности във времето.
Любопитно е също, че преди исляма, в Персия е съществувала една от най-древните монотеистични религии – зороастризмът. Някои изследователи смятат, че определени идеи за борбата между добро и зло са оказали влияние върху религиозното мислене в региона. Днес тази религия има малко последователи, но историческото й значение остава голямо.
Не бива да пропускаме и факта, че въпреки всички изпитания през вековете, еврейският народ успява да запази своята идентичност. Войни, изгнания и преследвания не успяват да заличат това, което Бог е обещал (Еремия 31:35–36). Същевременно и персийската култура оцелява през хилядолетията, запазвайки своята уникалност до днес.
И макар често да мислим за различията, съществуват и общи духовни корени. И юдаизмът, и ислямът – доминиращ в днешен Иран – признават библейски личности като Авраам. Макар и да ги тълкуват различно, това показва, че има пресечни точки, които често остават на заден план.
Днес отношенията между Иран и Израел са белязани от напрежение и конфликти. Но историята ни учи, че ситуациите се променят, а Божият план продължава да се развива, дори когато хората не го виждат ясно.
Скъпи приятели, когато чуем за далечни страни и сложни конфликти, лесно е да забравим, че зад тях стоят хора – със страхове, надежди и търсене на смисъл, точно като нас.
Библията ни показва, че Бог действа не само в личния ни живот, но и в историята на цели народи. Понякога чрез царе като Кир, друг път чрез смели личности като Естир, а понякога и чрез обстоятелства, които изглеждат напълно извън контрол.
Може би най-важният въпрос за нас остава същият:
Каква е нашата роля в историята, която Бог пише днес?
„Помнете предишните неща от древността; защото Аз съм Бог, и няма друг; Аз съм Бог, и няма подобен на Мене.“ (Исая 46:9)
Бъдете благословени!

Израел – анализ на събитията
април 2026/ еврейска година 5786
МЕСЕЧНО ИЗДАНИЕ ОТ ЕРУСАЛИМ
Живот под ракетен обстрел (източник: Israel Today, All Israel News, JNS)

“Истина беше това, което чух в Моята земя...”(3 Царе 10:6).
Жената зад мен на опашката в супермаркета тази седмица ми каза: „Въздухът е нажежен.“ Много добре знаех какво има предвид. Всички в Израел живеят с несигурността кога ще прозвучи следващата ракетна тревога. И все пак, въпреки постоянните атаки през последния месец, над 90 % от израелците подкрепят войната. Причината е проста. Те не възприемат Иран и неговите терористични пълномощници като далечна заплаха, а знаят, че режимът няма да спре, докато не унищожи еврейската държава. Въпреки че хората в Израел се опитват да водят „нормален“ живот, много семейства все още нощуват с децата си в обществени бомбоубежища. Общностите в северен Израел и градовете по крайбрежието понасят най-тежкия удар от ракетния обстрел и въздушните нападения. Повечето от овощните градини на Израел и половината от лозята му се намират на север - на земя, която е разположена много близо до границата с Ливан, и следователно близо до „Хизбула“. Земеделските стопани прекарват часове в убежища и издържат на стотици ракетни обстрели. Но сега е пролет и това означава, че е време за сеитба. Въпреки опасността тези смели стопани отиват на полето, за да садят и да поправят щетите, причинени от ракетите на „Хизбула“.
И пак – в разгара на войната и въпреки ограничените полети – в средата на март в Израел кацна един специален самолет, на борда на който имаше 50 души, които направиха алия. Те пристигнаха в Израел като част от операция, наречена „Алия на лъвовете“. Новозавърналите се са на различна възраст – от петмесечно бебе до 92-годишен човек.  В групата имаше 20 млади семейства, четири бебета и възрастни хора от Франция, Обединеното кралство и Съединените щати. Тази последна група се присъединява към повече от 60 000 души, които са направили алия след 7 октомври 2023г.,  като през следващите няколко месеца се очакват още 1000 души.
Според последните данни към 1 април 2026 г. в резултат на ракетните удари от Иран в Израел са загинали 25 души (23 израелци, 1 филипинка и 1 тайландец). В палестинските територии са загинали четири жени. Над 6200 израелци са ранени, над 6000 са евакуирани и разселени заради разрушени домове и сгради. От Иран към Израел са изстреляни над 450 балистични ракети и стотици дронове, което прави по 10-15 ракети на ден. Според данни на израелската армия поне половината ракети съдържат касетъчни боеприпаси. Приблизително 92 % от ракетите, насочени към ключова инфраструктура или населени райони, са били успешно прехванати. Прехванати са и над 110 ирански дрона. Към 1.04.2026 г. най-малко девет ракети с конвенционални бойни глави са ударили населени райони при преки попадения. Имало е и над 30 случая, при които ракети с касетъчни боеприпаси са ударили населени зони.
Широкото използване на касетъчни боеприпаси от страна на Иран представлява сериозно предизвикателство, тъй като те причиняват много повече наранявания и щети, а Иран умишлено атакува населени места. За разлика от други конфликти „Организацията за защита на човешките права“ не протестира, нито пък осъди употребата на касетъчни боеприпаси срещу Израел. Това е изключително нетипично за въпросната организация, която е особено „гласовита“ при други конфликти и особено ако трябва да заклейми Израел. Нетипично, но не и изненадващо за Израел, както и твърде показателно за двойните стандарти на подобни защитници на човешки права, за които те са важни само когато могат да бъдат използвани като оръжие за демонизиране на еврейската държава.
На 21 март една ракета с касетъчни боеприпаси удари детска градина в гр. Ришон Лецион. Освен нея бяха засегнати още 11 сгради наоколо. Истинско чудо е, че в детската градина нямаше деца, защото беше събота, но във всеки друг ден от седмицата, тази атака би довела до множество жертви. По-късно същия ден, в рамките на два часа две балистични ракети с размерите на голям автобус и 300 кг. експлозиви удариха градовете Арад и Димона в южен Израел, при което бяха ранени 175 души, а разрушенията върху жилищните сгради бяха опустошителни. Израелската армия съобщи, че противоракетната система не е сработила и е пропуснала двете ракети. Въпреки това отново трябва да отдадем цялата слава на Бога, имайки предвид, че гр. Димона се намира на 13 км от ядрените реактори на Израел, а също така и поради факта, че при тези две опустошителни атаки няма загинали хора.
Прехватът на ракетите е сложна задача: системата „Arrow 3“ изисква челен сблъсък с целта в космоса, докато системата „Arrow 2“ се нуждае от изключително близко разстояние до ракетите, за да ги унищожи ефективно. Освен това иранските ракети, са способни да маневрират дори при леки атмосферни турбуленции, могат да осуетят опитите за прехват. Иран твърди, че мишена на атаките му са само военни обекти в Израел, но фактите сочат друго. Няма населено място в Израел, където през последния месец да не са звучали предупредителните сирени. Загинали, ранени и множество разрушения има в Йерусалим, Тел Авив, Бат Ям, Холон, Ришон Лецион, Бет Шемеш, Беер Шева, Арад, Димона, Рамат Ган и много други градове. Иранска ракета се разби близо до гр. Хеврон в Западния бряг, при което загинаха 4 палестински жени. В бедуинския град Зарзир в централна Галилея ракета рани близо 60 души и причини разрушения на 300 домове. Иранските атаки не пощадиха и Йерусалим, въпреки че традиционно се смята, че святите места би трябвало да не са обект на атаки. На 16 март ракетни отломки паднаха на метри от Църквата на Божи гроб, в близост до комплекса на джамията Ал-Акса (Храмовия хълм), както и в еврейския квартал  на Стария град.
Ракети летят над Израел не само от Иран. След като още на втория ден от конфликта „Хизбула“ се присъедини на страната ислямската република, ракетният обстрел от терористичната организация по северен Израел е ежедневен. Поради близкото разстояние, от което се изстрелват ракетите, прехватът от противоракетните системи е по-труден и жителите на северната част на страната имат много по-малко време да стигнат до бомбоубежищата. В средата на март жителите на северен Израел бяха подложени на комбинирана атака от „Хизбула“ и Иран, когато терористичната организация изстреля над 100 ракети за няколко часа. Няколко дни след началото на конфликта Израел предприе наземна операция срещу „Хизбула“ в южен Ливан, като целта е „прекъсване на оперативната връзка между Иран и „Хизбула“ на терен“ и създаване на „демилитаризирана или временна буферна зона“ по северната граница на Израел с Ливан. В една от операциите израелската армия се натъкна на склад за оръжие в училище в южен Ливан, но, както знаем, терористите редовно се крият сред цивилното население, използвайки го за жив щит. Към края на март в боеве с „Хизбула“ и ракетни обстрели са загинали 10 израелски войници, а над 300 войници са били ранени. В резултат на ракетния обстрел от терористичната организация са загинали трима цивилни израелци, а над 200 са ранени. Всички те са жители на северен Израел. Въпреки опитите на ливанското правителство да се противопостави на „Хизбула“ и Иран, терористичната организация все още има голямо влияние в страната и по-специално в южната част. През март Ливан официално разпореди експулсирането на иранския посланик, като му отне акредитацията и го обяви за персона нон грата. Той обаче отказа да напусне държавата, а Министерството на външните работи на Иран заяви, че мисията му е „активна“ и че посланикът ще продължи да изпълнява задълженията си.
На 28 март – месец след началото на конфликта – още един от пълномощниците на Иран в региона влезе във войната на страната на ислямската република. Хутите от Йемен предприеха ракетни атаки с балистични и крилати ракети срещу южен Израел. Слава на Бога те бяха успешно прехванати от противоракетната система и няма жертви или ранени.
От своя страна Израел и САЩ продължават да нанасят удари по военни обекти и ключова инфраструктура в Иран, като основните цели са производствени съоръжения, пускови площадки и инфраструктура за балистични ракети, складове за ракети, подземни съоръжения и инсталации за разработване и производство на ракетни компоненти. Смята се, че Израел е неутрализирал над 70% от запасите на Иран от балистични ракети и пускови установки.
След като в началото на войната беше ликвидиран върховният лидер на Иран Али Хаменеи и други високопоставени командири, в средата на март бяха елиминирани директорът на съвета за национална сигурност Али Лариджани и Голамреза Солеймани - ръководител на милицията „Басидж“, използвана за кървавото потушаване на антиправителствените демонстрации през януари. Междувременно беше съобщено, че Иранската революционна гвардия (ИРГ) започва да набира дори 12-годишни децаза служба на контролно-пропускателни пунктове и за логистична подкрепа. Служителят на ИРГ Рахим Надали заяви:„намалихме минималната възраст на 12 години, защото много младежи искат да се включат“. Това се случва въпреки ангажиментите на Иран по Конвенцията за правата на детето, която забранява използването на деца във военни дейности.
В същото време еврейската общност в Иран се намира в много трудно положение. Върху евреите в Иран отдавна се упражнява натиск да заемат публична позиция срещу Израел. В Иран живеят около 15 000 евреи и според източници, запознати със ситуацията там, общността се опитва да остане „под радара“, за да не се откроява прекалено и да не привлича вниманието на враждебни елементи в иранското общество.
Не само еврейската общност в Иран е в затруднено положение след началото на войната срещу режима в ислямската република. Последният месец бележи скок в антисемитските атаки по целия свят. Израелските служби за сигурност предупредиха за засилена заплаха за еврейските общности и за израелците в чужбина.
Белгия: На 9 март 2026 г. синагогата в Лиеж беше повредена в резултат на експлозия. Няма пострадали, но бяха нанесени щети на синагогата и на съседна сграда. На 23 март 2026 г. в Антверпен бе подпалена кола в квартал с преобладаващо еврейско население, което доведе до разполагането на войници в Брюксел, Антверпен и Лиеж – най-големите градове в Белгия с еврейско население, в които живеят около 35 000 евреи.
Нидерландия: На 13 март 2026 г. умишлен палеж и взривни устройства нанесоха щети на синагога в Ротердам. На 14 март 2026 г. върху еврейско училище в Амстердам бяха нанесени щети от експлозия, която предизвика пожар.
Канада: На 2 март 2026 г. бяха произведени изстрели към синагога в Торонто. На 6март 2026 г.изстрели бяха отправени срещу синагога в Торнхил. На 7 март 2026 г. беше стреляно по друга синагога в Торонто.
САЩ: На 1 март полицаи в Тексас ликвидираха Ндиага Диагне, гражданин на Сенегал, който уби двама цивилни в местен бар. Диагне е изразявал „проирански настроения“ в социалните медии.
На 8 март 2026 г. двама мъже, които говореха иврит в ресторант в Калифорния, бяха подложени на брутално нападение. Нападателят е отправял антисемитски обиди. Видеозапис показва как жертвите са удряни с юмруци и са ритани.
На 12 март 2026 г. мъж се вряза с автомобил в синагога в Мичиган, в резултат на което колата се възпламени и предизвика задимяване в сградата, където се помещава предучилищна група. Нападателят, който е бил въоръжен и с пушка, беше застрелян от охраната. По-късно беше установено, че братът на терориста е командир от „Хизбула“, който е ръководил операции в специализирано подразделение, отговорно за изстрелването на стотици ракети срещу Израел.
Великобритания: На 23 март 2026 г. четири линейки на еврейската служба за спешна помощ в Лондон бяха подпалени пред една от синагогите в града.
Междувременно Азербайджан съобщи, че службите за сигурност в страната са предотвратили ирански терористични атаки, насочени срещу лидери на местната еврейска общност, синагога и израелското посолство в столицата Баку.
Газа (източник: Times of Israel, Israel Today, All Israel News)
И докато Израел е насочил вниманието си към Иран, „Хамас“ засилва контрола си над ивицата Газа чрез насилие и заплахи. Терористичната организация е обект на обществено възмущение, след като нейни активисти наскоро извършиха арести и убиха цивилни граждани в Газа. Решението на „Хамас“ да сплаши жителите на Газа и да използва прекомерна сила е част от опитите й да потуши всякаква опозиция. В един от инцидентите агенти на „Хамас“ убиха цивилния Асад Абу Махади в лагера „Нусейрат“ в Газа без видима причина, тъй като според сведенията той не е представлявал заплаха за организацията. Два дни по-късно служители на „Хамас“ убиха бившия хуманитарен работник Мохамед Абу Амара. Местни жители съобщиха, че смъртоносната стрелба е станала на фона на засилени арести на лица, които публикуват съдържание, критикуващо групировката в социалните медии. В трети документиран инцидент „Хамас“ отвлече и измъчва социалния активист Ашраф Насер пред очите на семейството му, след като той критикува политиките на „Хамас“ и ужасните условия на живот в Газа. Насер също така се застъпваше за мирно съжителство с Израел. Семейството му не знае къде се намира в момента и има опасения, че може би е държан в един от подземните тунели.
Междувременно беше съобщено, че се обсъждат предложения, призоваващи „Хамас“ да предаде тежкото си въоръжение в рамките на 90 дни, което включва ракети, пускови установки и карти на мрежата от тунели. Споменават се и финансови стимули и работни места за членовете на „Хамас“, които предадат личните си оръжия. Групировката многократно е отхвърляла призивите за разоръжаване и настоява, че оръжията са й необходими за „самоотбрана“.

Обичайте враговете си
Уочмън Ни

 „Но Аз ви казвам: „Обичайте враговете си!“   (Мат. 5:44)   Познавах един човек, който особено силно мразеше друг и то не без основание. Последният му бе правил много злини и моят познат считаше, че дори и да го убие, наказанието нямаше да бъде достатъчно тежко. По-късно той повярва и по стечение на обстоятелствата дълго време не беше срещал другия. При едно пътуване до друг град, в неделя той отишъл на църква, където имало Господня вечеря. След като бил представен на вярващите той внезапно забелязал между постителите своя предишен враг. „Той е тук! - помислил си братът - Не знаех, че е повярвал! Какво да правя сега?“ По време на молитвата той станал и тихичко се измъкнал от събранието. Докато се отдалечавал от църквата мислел за спасението си, но и за омразата срещу другия. Колкото повече се отдалечавал от събранието на вярващите, толкова повече съжалявал, че го е напуснал. Измъчвало го и ожесточението, което изпитвал към врага си. Тогава си припомнил как преди десет години сам бил спасен и Господ му простил. „Но аз не мога да простя на този човек.“ - си мислел той. В този момент Святият Дух му напомнил стиха: „По това всички ще познаят, че сте Мои ученици, ако имате любов по между си.“ Братът рязко се спрял: „Господи, и аз му прощавам!“ - казал той, обърнал се и със сълзи на очи се затичал към църквата. Там в момента разчупвали хляба. Той се изправил пред всички, изповядал греха си и им разказал, как Бог очистил сърцето му от омразата.

За живота на мисионери
Самуел Марсден
(1764 – 1838)
БЛАГОВЕСТИТЕЛЯ В НОВА ЗЕЛАНДИЯ И НОВ ЮЖЕН УЕЛС
Еужин Майерс Хариссон

През декември 1814 г. кораба “Активен” хвърлил котва в Уангароа, близо до Залива на островите, Нова Зеландия. Ще посмее ли мисионера да слезе на сушата сред хиляди диваци, които го чакат там? На същото това място няколко години по-рано акостирал английския кораб “Бойд”. Тълпи от озлобени туземци във военни канута превзели кораба и от екипажа, състоящ се от 70 човека само 2 жени и едно момче били продадени като роби. Останалите 67 били убити и изядени в ужасни канибалски оргии. Мисионерът знаел за целия този смразяващ инцидент и знаел, че ако стъпи на сушата неговия живот би бил в изключителна опасност. Както и да е, той слязъл. Говорил с няколко от вождовете и се смесил с мургавите туземци. Дори и повече, той прекарал нощта на брега, спейки на открито сред воини, чиито безбройни копия били забучени в земята.
Кой бил този човек с безстрашно сърце и каква била тайната на неговия нежен дух? Това бил Самуел Марсден, а тайната на неговата огромна смелост може да се намери в изключителния текст Лука 2:10. Марсден казва: “Не съм се страхувал. Приготвихме се да слезем на сушата и за първи път в Нова Зеландия да прогласим Благовестието.” В Лука 2:10 се казва “Но ангелът им рече: Не бойте се, защото, ето, благовестявам ви голяма радост, която ще бъде за всичките люде.” Както ангелът в този стих Самуел Марсден бил вестителят на могъщо изявление, глашатая на Благовестието от несравнима важност, вестоносец на добрите вести от Небето към земята.
Той бил вестител на Благовестието до всички народи. Самуел Марсден бил роден във Фарсли, Йоркшир, Англия на 28 юли 1774 г. в семейство на религиозни родители, които били членове на методистката деноминация.
След завършването на прогимназията Самуел се присъединил към чичо си, търговец в Хорсфорт. Но той не бил задоволен от бизнеса и открил красотата на изкупващата благодат и запалено посветил живота си в служение на Христос. Искал да занесе на другите благовестието, толкова скъпоценно за самата негова душа.
Записал се като студент в колежа Сейнт Джон в Кеймбридж, където попаднал под влиянието на Чарлс Симеон, помазан проповедник на състрадаващия Евангелизъм с мисионерска насоченост. Въпреки, че бил горчиво отхвърлян, пламенното проповядване на Симеон оказало влияние в значителна степен на успешно поколение от студенти и чрез техния живот, изразяващ се в поток от Евангелска доктрина и посвещение, те достигнали всички краища на земята. Един от тези студенти, които бил повлиян бил Хенри Мартин. Пристигайки в Индия той паднал на коленете си в един изоставен храм и извикал: “Сега, Боже мой, нека изгоря за теб!”.
Под влиянието на живота и служението на Чарлс Симеон, Самуел Марсден достигнал до задълбочено убеждение, че цялото човечество се нуждае от спасителното Евангелие, и че отговорност за това носят всички християни, “които трябвало да ускорят занасянето на посланието на светлината, до земите, обгърнати в тъмнина и нощ.” Когато получил предложение да бъде служител в териториите на Нейно Величество в Нов Южен Уелс, той приел, убеден, че назначението ще му помогне да прогласи в далечните райони Благовестието, което в неговия любим текст Лука 2:10 ясно казвал: “…за всичките люде (народи)”. Той бил вестител на Благовестието на спасението.
Марсден бил ръкоположен в началото на 1793 г. и се насочил към Хъл. На 21 април същата година, той се оженил за Елизабет Тристан, която се доказала като изключително посветена съпруга и спътник, способна да споделя неговите стремежи и да вдъхновява неговите най-възвишени усилия.
Корабът на Марсден отплувал на 30 септември 1793г. Неговия дневник открива, че духът му е бил депресиран, като сравнявал топлото приятелско отношение сред християните в Кеймбридж с безверието на осъдени и затворници, пътуващи към Австралия. Той писал: “Преди се срещах с Божии хора и заедно се молехме и Го хвалехме, а сега не чувам нищо друго, но само проклятия и богохулства.” Изгарял да достигне екипажа и затворниците, като им представи Божия Агнец, затова попитал капитана дали може да отслужва богослужения на кораба. Първоначално му било отказано, но след молитви и дълготърпение, той спечелил и от там нататък Марсден често ръководел богослуженията по време на дългото пътуване. Ревността му за спасени души е описана в неговия дневник.
“На 12 декември 1793 г. четем за успехите на Дейвид Брейнард сред индианците на Северна Америка. Как Господ е почел и благословил неговия труд за обръщането на езичниците. Същата сила може да промени тези закоравели безбожни грешници, на които искам да дам думите на вечния живот.”
Когато някой отива мисионер той прави много важен експеримент. Той буквално слага вярата си в огъня, за да види дали е злато или плява, защото ако не види души да се спасяват, животи да се променят и социални злини да се изкореняват, може да се запита за адекватността на неговото Евангелие и валидността на неговия Христос. Хората на които Самуел Марсден е служел са били облагодетелствани, че той е носел истинското Евангелие, имал е убеждение в Неговата сила и че винаги си е напомнял за чудния успех на Брейнард сред идолопоклонническите и духовно слепи северноамерикански индианци.
През март 1794 г. той и съпругата му се установили в Парамата, близо до Порт Джаксън, Нов Южен Уелс. Там започнали работата. Населението се състояло почти изцяло от криминално-проявени, изгонени от Англия. Моралът бил буквално извратен, клетвите и нецензурни думи , са казвани почти на всяко изречение. Марсден казва: “Заобиколен съм от зли човеци, крадци, прелюбодейци и богохулници.” Но не се смаял от изобилието на греха, който го обграждал. Бил убеден, че посланието, което е привилегирован да предаде се отнася до най-буйните и до най-отчаяните грешници и той прокламирал с увереност Благовестието, казано от Исус в синагогата в Назарет, отнасящо се до “освобождение на пленниците”. Марсден описва първата неделя в колонията така:
“Проповядвах за освобождаването от греха и като се връщах обратно у дома един млад мъж ме последва в гората и ми каза колко бил загрижен за спасението на душата си. Надявам се Господ да спаси много души на това място.”
Марсден обикновено ставал към 5 часа сутринта и използвал ранните сутрешни часове за молитва и изучаване на Словото. В неделите първо проповядвал в Сидней, след това ходел 24 километра до Парамата, за да проповядва отново. Проповядването му било простичко, пламенно и точно в целта. За да събуди вниманието към Благовестието, което освобождава от грях той полагал много стабилна основа, като обяснявал човешката греховна природа и трагичните резултати от греха.
Това довело някои до обръщение, докато други отхвърляли посланието му и горчиво му се подигравали.
Марсден бил благовестител на Евангелието, което превързва сърцесъкрушените. Докато самия той мразел и отричал греха, сърцето му било пълно със симпатия към горките осъдени, особено към жените и децата. По различен начин той търсел възможности да им помага и да им свидетелства за утехата, която идва от Божественото сърце. Казано е за Марсден:
“Той щедро се застъпваше за бедните страдалци в тяхната нищета, отваряше училища за техните деца и често посрещаше нуждите им.”
Марсден особено скърбял за ужасното състояние на жените заточенички, които били потопени в безподобни неморалности, водени от стандартите в колонията, в която живеели. Той помагал, като им строил домове и така тези жени не били излагани отново и отново на съблазните на греха и имали възможност да се обучават в християнската вяра. Стотици от тези отхвърлени жени познали Божествената утеха чрез човешкото действие, простряно до тях чрез Самуел Марсден.
Въпреки, че бил злостно одумван от определени чиновници и неговите мотиви поставяни под съмнение, той продължавал с действията си, които впоследствие му донесли подкрепата на правителството в Англия и сърдечното одобрение на такива изявени християнски филантропи като Уилям Уилбърфорс, Елизабет Фрай и лорд Чембър. С помощта на тези приятели той бил способен, връщайки се в Англия през 1807 г. да изисква от правителството още трима Божии служители, трима учители и четири механика. Той бил представен на крал Джордж ???, който му дал пет овце от кралското стадо, които да закара в Нов Южен Уелс. По този и по други начини, Марсден бил пионер в развитието на Австралия.
Неговата вътрешна настройка, обаче, била винаги духовна и работата, с която най-много заслужава да бъде запомнен не засяга директно колонията, в която толкова усърдно работел. Марсден казва: “Аз вярвам, че Бог има благодатни намерения към Нов Южен Уелс и че Неговото Евангелие трябва да се вкорени тук и да се разпръсне сред езическите нации в прослава на Неговата благодат.” Мислел специално за Нова Зеландия и Дружествените острови, в които все още нито един лъч от Евангелието не бил проникнал. Той бил вестител на Благовестието на мира.
Нова Зеландия е име дадено на група от два големи и няколко по-малки острови, разположени точно от другата страна на Земното кълбо спрямо Англия. Цялата дължина на двата острова надхвърля 1600 км., а в широчина са приблизително 200 км. Площта е почти същата, както тази на Великобритания и Ирландия. През 1642 г. холандския мореплавател Тасман, акостирал край Нова Зеландия. Няколко от неговите моряци стъпили на сушата, където били убити от диваците. През 1769 г. капитан Кук осъществил първото от седемте си посещения в Нова Зеландия и, разбира се, събрал много информация относно страната и подарил не малко семена, различни зеленчуци и животни на новозеландците. През 1772 г. Марион ду Фресне акостирал двата си кораба близо до Залива на островите. Капитанът и екипажа му били пленени, убити и изядени от местните. През 1809 г. 67 членове от екипажа на “Боид” били убити и изядени в Уангароа. През 1816 г. Бригатата “Агнес” с 14 мъже на борда заседнала в Залива на бедността и целия екипаж с изключение на един били изядени. Китоловен кораб бил изхвърлен на брега при Уанганул през 1820 г. и освен двама човека всички останали били изпечени и консумирани. Д-р Томпсън казва:
“Трудно е да се схване ужаса, в който новозеландците са били пленници през тези ранни дни. Мореплаватели болни от скорбут при гледката на такава страна, изобилваща със зеленчуци, (нещо толкова важно при борбата с тази страшна болест), предпочитали да останат без зъби, отколкото да имат контакт с канибалите.
Както сърната се ужасява от тигъра, така и всички хора се ужасяват от човекоядците.”
Аборигените от Нова Зеландия били маори. Приличали на всички полинезийци и имали твърди вярвания в силата на магията, чародейството, заклинанията и злото око. Живеели под жесток закон, наречен табу, което означава, че нещо отделено настрана е свещено и затова не може да бъде докосвано. Всяко бедствие било свързвано с това, че табу е нарушено и изисква наказание. Когато човек умирал, било поради гнева на Уиро, чиито табу било нарушено, тогава цялото семейство на мъртвеца било лишавано от всичко, което притежава. Ако някое кану е било прекатурено смятали, че Таухириматеа бил разгневен и се прилагало същото наказание.
Ако били победени във война, то било поради Ту, бога на войната, който бил разярен от нарушаване на някое табу, свързано с него. Мъртвите тела били табу. Тези личности, чието специално занимание било погребения не можели да държат храна в ръка за определен период от време, така че трябвало да я поемат от пръчки забити в земята.
Животът в Нова Зеландия се е считал за нищо. Маорите влизали във война и при най-малката провокация, били хладнокръвни и жестоки. Често предприемали отмъщение към напълно невинни хора. Биха убили, изпекли и изяли мъже, жени и деца, а болните, немощните и възрастните безсърдечно били изоставяни да загинат. Целомъдрието било рядко, ако изобщо се познавало такова. Разговорите били скверни. Хората били предадени на магьосничество, убийства, канибализъм и неописуеми мерзости.
Маорите се различавали от другите полинезийци по това, че не само изяждали враговете си, убити в битка, но специално захранвали роби, за техните пирове. Робиня, би получила заповед от господаря си да събере дърва, да запали огън и загрее пещта и изведнъж да получи удар в главата, да бъде сготвена и изядена.
Такива били маорите – немислимо деградирали и в същото време, високо интелигентни. В дадени обстоятелства някои от най-качествените мъже пропътували хиляди километри, за да посетят Нов Южен Уелс (Австралия). Марсден станал приятел с тях, представял ги в дома си и взел свято решение да търси спасението на тази раса, за която Христос умрял.
Една от дъщерите на Марсден пише:
“Баща ми имаше понякога до 30 новозеландци стоящи в дома му. При един случай младеж, племенник на вожда умря и чичо му веднага направи приготовление да пожертва роб, за да помогне на духа му да отиде в другия свят. Баща ми не беше вкъщи в момента и нашето семейство можеше да запази живота на този роб като го скри в една от стаите. Когато баща ми се върна, той говори с вожда, който се съгласи да запази живота на роба. Бивайки в Англия през 1807г. и 1808 г.
За първата си и последна отпуска Марсден мотивирал много хора за евангелизирането на Нова Зеландия. Църковното Мисионерско Общество и методистите били убедени от него да съставят планове, които по-късно се превърнали в изпратени мисионери. Тъй като в англиканската църква нямало готов ръкоположен доброволец, честта се паднала на трима благочестиви миряни – Уилям Хол, Джон Кинг и Томас Кендал – да се присъединят към Марсден, за прокламирането на Евангелието в Нова Зеландия – Евангелие на мир на земята, поради мира в човешкото сърце, мир между хората, възможен поради кръвта пролята на Христовия кръст.
Марсден отначало смятал, че диваците първо трябва да бъдат цивилизовани, преди да приемат Евангелието. По-късно променил мисленето си и казал: “Цивилизацията не е необходима преди християнството. Ще откриете, че цивилизирането следва християнството по-лесно отколкото християнството следва цивилизирането.” Църковното Мисионерско Общество специално инструктирало мисионерите си:
“Не бъркайте цивилизацията с обръщението. Докато се радвате като им правите различни добрини, смятайте, че не сте свършили нищо, докато не видите тези безбожници и грешници съживени заедно с Христос.” Връщайки се от Англия Марсден се запознал с болен, измършавял новозеландец, наречен Руатара. Той бил жестоко измъчван от английски моряци, които с фалшиви обещания го прилъгали да отплава с тях в Англия и като почти го изтощили до смърт от работа, решили да го върнат обратно на неговия остров. Марсден се грижел за него и здравето му скоро се възстановило. Той подслонил Руатара в дома си за шест месеца и го учил на християнската вяра, след това го изпратил в Нова Зеландия, като го убедил, че колкото е възможно по-скоро ще го последва.
Когато се върнал в Парамата от отпуска си в Англия Марсден разбрал за клането на екипажа от кораба “Боид” в пристанището на Уангароа. Не можел да намери достатъчно смел капитан, който да го заведе до мястото, затова със собствени средства купил кораба “Активен”, първият от мисионерските кораби като “Джон Уилямс” и “Утринна звезда”, които пренесли такова прославено служение за Христовото царство.
На 19 ноември 1814 г. Марсден отпътувал от Австралия с разнороден екипаж от християни и диваци, заедно с няколко коня, говеда, овце и домашни птици и на 19 декември акостирал в Залива на островите, близо до мястото на скорошния ужас и кръвопролитие. Руатара бил там да го посрещне. Знаейки за кръвожадността на хората си, Руатара се опитал всячески да склони Марсден да не слиза на брега, но мисионерът настоял да слезе на сушата, казвайки: “Сега е времето да стане известно Благовестието в тези тъмни райони на грях и духовно пленничество.” Във всичките анали на смели деяния има ли нещо по-смело от това?
При стъпването си на брега се случило нещо съдбоносно. На хълма отсреща имало тълпа от голи войни, въоръжени с копия и тояги. След известна пауза диваците наближили, размахвайки червена рогозка и викайки “Харомай” (ела насам). После се приближили още повече. Някои от тях имали гердани от човешки зъби, докато други били украсени с парите, ограбени от чужденците, които убили на същия този плаж. Размахвайки копията си те крещели и викали в дивашка ярост. Всяко лице било с ужасно изражение. Това бил техния войнствен танц. Вождовете им, обаче, обявили, че по този начин посрещат някой, който смятат за приятел и чудотворец. Това се случило поради факта, че те никога преди не били виждали кон и когато Марсден свалил кон от кораба, оседлан и обязден учудването на диваците нямало граници.
Същата нощ безстрашния мисионер спал на земята между войните маори. “Не спах много.” – пише в дневника си. Както лежал буден през нощта, видял на небето над него едно от най-ярките съзвездия – Южния кръст. После изгряло друго съзвездие – Южната корона – тази брилянтна диадема от светлина, която го убедила в славното усилие на неговата работа. Той се развеселил като си спомнил, че:
Търпеливата вяра има сигурна награда и тези, които издържат до край Кръста ще носят корона.
Рождество се паднало в Неделя. Руатара издигнал груб амвон и призовал множествата за християнско богослужение, първото такова в Нова Зеландия. Свещената тишина била нарушена, когато мисионерите запели християнски химн. Тогава Марсден застанал на амвона да проповядва и какъв бил текста в този исторически момент? Същият, който ангелското прогласяване било направено преди хиляди години: “Не бойте се, защото, ето, благовестявам ви голяма радост, която ще бъде на всичките народи.”
След като оставил трима мисионери на островите, Марсден се завърнал в Нов Южен Уелс, но сърцето му все още било в Нова Зеландия. “Активен” често пътувал до Нова Зеландия, за да закара нови работници и да се върне в Парамата с интелигентни млади маори, които да бъдат обучени и изпратени обратно до своите хора. Марсден имал 7 мисионерски пътувания до Нова Зеландия и във връзка с това имал дълги обиколки на островите. Едно от тези пътувания траело почти една година. Често заставал между войнстващи и враждуващи племена, за да ги помири, но най-възвишеното му деяние било, че е  бил причина за помиряването на грешните хора с Милостивия Спасител.
Той бил благовестител на Евангелието на радостта за години. Мисионерите нямали обръщенци, които да внесат радост в тяхната трудна работа. Били изложени на големи опасности от конфликтите, които се разразявали около тях и не веднъж трябвало да бягат за живота си. Разбира се, спасяващата истина започнала да пуска корени в дивашките сърца и бившите канибали станали пламенни християни. Молитвени домове се издигнали на много места и голямата радост, прочетена от Марсден в Лука 2:10 станала тяхна сладка награда.
Последното седмо пътуване на Марсден до Нова Зеландия било запомнящо се. Въпреки, че бил на 72 години, той настоял да посети неговите възлюбени маори още веднъж. Където и да отивал бил поздравяван от християните със сълзи от радост, докато езичниците изразявали своята веселба, като палели огън и танцували войнствения танц. Един възрастен вожд дълго време го съзерцавал. Когато някой му направил забележка вождът отговорил: “Остави ме на мира. Нека за последен път да погледна тези благословени устни, които Бог ни изпрати и които ни казаха благословеното Евангелие на спасението.” Хиляди дошли да го поздравят и той, както винаги, използвал случая да проповядва Евангелието на чудното изкупление. Когато станало време да се връща на кораба, маорите го вдигнали на рамене и го носили повече от 9 километра. Когато за последно обърнал поглед към бреговете на Нова Зеландия и видял чудесните промени, причинени от Евангелието, уважаемия патриарх възкликнал: “Какво Бог грижливо изработи!”
Върнал се в Парамата и пет месеца по-късно на 12 май 1838 г. заспал, за да бъде завинаги с Господа. Както лежал умирайки някой му казал за надеждата, която е Христос. В отговор той промълвил: “Скъпоценно! Скъпоценно! Скъпоценно!”
Три години по-късно епископ Август Селвин пристигнал в Нова Зеландия, за да поеме работата там, написал: “Виждаме цяла нация от езичници обърнати към вярата.
Хиляди по хиляди, млади и стари са с нови сърца и ежедневно принасят утрешни и вечерни молитви, оценяват Божието Слово над всичко друго и всички, повече или по-малко, принасят плодове поради влиянието на Святия Дух. Каква удивителна демонстрация на силата на Евангелието!”
На 1 март 1907 г. губернаторът на Нова Зеландия открил удивителен кръст, за да почете паметта на Самуел Марсден. Този тип почитание било подбудено от издигането на паметника “Кръста на молитвената книга” близо до Златния мост в Сан Франциско, отбелязвайки мястото, на което капелана на сър Франсис Дрейк провел първата протестанстка служба на тихоокеанския бряг на Америка. Кръстът на Марсден в Нова Зеландия бил с келтски дизайн и там било, написано следното:
“НА ТОВА МЯСТО НА Рождество ХРИСТОВО, 1814г. БЕ ПРОВЕДЕНА ПЪРВАТА ХРИСТИЯНСКА СЛУЖБА ОТ ПРЕПОДОБНИЯ САМУЕЛ МАРСДЕН.”
Неговия любим текст бил ангелското прогласяване от Лука 2:10 “Ето благовестявам ви голяма радост, която ще бъде на всичките народи.”



ПЪРВАТА СЕДМИЦА ОТ АДАМ ДО ЕНОХ
Енчо ТОДОРОВ


„Накрая Енох почна да говори по една книга. Той каза: За децата на правдата, за избраниците на света, за залеза на правдата и на чистотата. За всички тези неща ще ви говоря: ще ви обясня всичко, деца мои, за, Енох. Тъй като от виденията, които имах, аз придобих големи познания и ми бе дадено да чета и в небесните скрижали. Аз съм роден на седмия ден от първата седмица, докато разумът и правдата чакаха търпеливо” (Книга на Енох XVII, 1-4).
ДЕЦАТА НА ПРАВДАТА 
Възникват много въпроси: Кога е роден Адам? На еврейската Нова година. Кога е еврейската Нова година? В началото на есента. Това е края на септември или началото на октомври. Евреите посрещат Нова година с празника Рош Хашана.
Колко години има от Адам до раждането на Господ Исус? Точно 4000 години. На кой ден от годината е роден Исус? На еврейската Нова година. Овчарите бяха на нощна стража заради стадата и отидоха да се поклонят на бебето Исус. През декември овцете са прибирани в оборите, които обикновено са били пещери. Празнуването на Рождество Христово на 25 декември е въведено от император Константин, за да привлече езичниците, които са празнували на този ден денят на слънцето.
Защо Авел принесе агне? Символ на бъдещата жертва на Господ за греховете на целия свят. За да покрие греха на Адам и Ева, Бог също уби невинни животни, за да направи дрехи за тях.
Защо Каин принесе от плодовете на това, което земята произвежда? Вярвам, че Каин е принесъл най-доброто. Чрез труда на своите ръце и своята правда той искаше да се представи пред Бога.
Защо жертвата на Авел беше приета, а на Каин, не? „С вяра Авел принесе Богу жертва по-добра от Каиновата.” Грях се покрива единствено чрез проливане на кръв. Не можем да се изкупим от греховете си чрез нашите дела и правда. Те са като мръсна дрипа пред Бога. Също така поради греха земята беше проклета.
ИЗБРАНИЦИТЕ НА СВЕТА
Авел, Сит, Енох, Ной, Авраам, Мойсей, Давид, Исус. Тази първа седмица от историята на света завършва с Енох. Тук също възникват много въпроси.
Колко патриарси са живели от Адам до потопа? Десет.
Кой подред от патриарсите беше Енох? Седми.
Колко години Енох ходи по Бога? 300 г.
Колко години живя Енох? 365 г.
Колко дни има в годината? 365 дни. Може би тук е скрита идеята, както Енох ходи по Бога, така и ние, 365 дни в годината, да ходим с Бога.
Колко години живя Матусал (когато той умре, то ще дойде) 969 г. 
За Авел, синът на Адам и Ева, е записано, че той с вяра принесе на Бога жертва по-добра от Каиновата...” (Евреи:11:4). Авел даде най-доброто. Той е преобраз на Господ Исус. Както Авел беше овчар, така Исус е най-добрият пастир на душите. Както беше пролята кръвта на Авел, така Господ беше разпнат на Голгота и чрез своята жертва стана Изкупител на цялото човечество. Но има и много разлики между Авел и Господ Исус. Поради наследствения грях Авел беше грешник, докато в Исус не се намери грях. Авел принесе най-доброто от стадото си, докато Христос стана Божия Агнец и принесе сам себе си. Каин отне живота на Авел насила, докато Господ Исус даде своя живот доброволно. Кръвта на Авел викаше от земята, докато Христовата кръв ни очиства от всеки грях. Затова този, който повярва, ще бъде спасен; който не повярва – ще бъде осъден.
След раждането на Сит, третия син на Адам, се казва, че хората започнаха да призовават Господното име и съдът и правдата все още са били по лицето на земята. Това е продължило и до грабването на Енох от земята. За него е записано: „С вяра Енох бе преселен, за да не види смърт, и не се намери, защото Бог го пресели...” (Евреи 11:5).
„А откакто се роди Матусал, Енох ходи по Бога триста години и от него се родиха синове и дъщери” (Битие 5:22).
ЗА ЗАЛЕЗА НА ПРАВДАТА И НА ЧИСТОТАТА
Адам беше създаден по образа и подобието на Бог, за да владее и управлява над земята. Първите хора бяха неопитни в отношението си към греха. Много е вероятно Адам да беше твърде зает с грижата за градината и животните. Ева започна да се чувства самотна и започна да проявява интерес към дървото за познаване доброто и злото. И тогава дойде изкушението да опита от това дърво, от което Бог беше забранил да ядат. Исус никога не съгреши в живота си, защото за всяко действие очакваше Отец да му говори, както стана при чудото за водата и виното в Кана Галилейска. Ако Ева беше споделила проблема си с Адам, те можеше да се опазят при изкушението от змията. Ева не го направи и увлече и Адам в проблема. Те съгрешиха и бяха изгонени от Едемската градина.
Когато Бог потърси Адам, той се скри и каза: „Чух гласа ти и се уплаших.” Адам задълбочи враждата към Бога, като обвини Ева и Бога. „Ако не беше ми дал тази жена, нямаше да съгреша пред Тебе. Сърди се на Себе Си.”
Днес виждаме този бунт дори в децата и дори в хора с религиозно образование. Това може да са ручейчета, но съединени, се превръщат в буйна река, идващи от един и същ заразен източник, бунтът в едно човешко сърце към Бога. Ако осъзнаем тази вражда, трябва да признаем това и да се покаем. Ако имаш негативно отношение към брата си и не можеш да му простиш, ти държиш тази вражда и бунт към Бога в сърцето си.
Павел вече като посветен християнин казва: „Желая да върша доброто, но злото е близо.” Ако позволим това да действа, това е грях, който намира място в сърцето ни и се е загнездил в него. Това са плътските желания, пожеланието на очите и тщеславието на живота. Първородният на Адам и Ева, Каин (придобитият), поради завист към брат си Авел, поради това, че дарът му не беше приет, се разсърди и въпреки предупреждението на Бога, той посегна и уби брат си Авел. Потомството на Каин се отдалечи от Бога. По-късно при Ламех отново има убийство и многоженство. Той си взе две жени и по този начин многоженството навлезе в света. А Бог беше създал човека като един мъж и една жена и ги благослови. „Ламех си взе две жени; името на едната беше Ада, а името на другата Села. И Ламех каза на жените си: Адо и Село, чуйте гласа ми, жени Ламехови, слушайте думите ми, понеже мъж убих затова, че ме нарани. Да! Юноша – затова, че ме смаза. (Битие 4:19, 23).
Преди потопа е имало голямо отстъпление. Нечестието на човека по земята се умножава, земята се развращава и пълни с насилие. В такава обстановка е живял Енох. И въпреки това той ходил с Бога 300 години и Бог го взе. Нужно е изграждането на истински характер, за да може човек да устои в такова време на нечестие. Енох е преобраз на църквата, която ще бъде грабната преди Божия гняв да се излее. Както Енох ходи с Бога, така и църквата е призована да ходи с Бога, придружено от чудеса и знамения. Тези, които имат масло в светилниците си, ще могат да посрещнат Младоженеца и да влезнат в славата на Отца.
ПРИДОБИХ ГОЛЕМИ ПОЗНАНИЯ
За да бъдем запазени от атаките на Сатана, трябва да познаваме Свещените писания. В Библията се казва: „Но това простолюдие, което не знае закона, е проклето!” Казаха го фарисеите, но има много истина в това. И МИ БЕ ДАДЕНО ДА ЧЕТА  И В НЕБЕСНИТЕ СКРИЖАЛИ Има небесни книги, в които Бог може да ни позволи да надзърнем, за да изпълним написаното в тях. Писано е: „Защото които предузна, тях и предопредели да бъдат съобразни с образа на Неговия Син, за да бъде Той първороден между много братя; а които предопредели, тях и призова; а които призова, тях и оправда; а които оправда, тях и прослави” (Римл.8:29-30).
За всеки един човек Бог е написал книга. Той ни е предузнал и е предопредил делата, които трябва да извършим. Когато се родихме на този свят, Бог ни призова. Тези, които отговориха на Божия призив, Той ги оправда. А тези, които извършваха делата, в които Бог отнапред е наредил да ходим, Той ги и прослави.

СРЕЩА С ИСУС:
Тогава Исус ме хвана за ръката и ме заведе на мястото, където беше разпънат. Каза ми, че дори тогава хората са му се подигравали и са го предизвиквали да слезе от кръста, ако Бог наистина му е Баща и Го е изпратил. „Ние с Отец имахме пълната власт и сила, но аз бях разпнат поради вашите прегрешения.“ Исус ме заведе на различни места в Израел и ми каза: „Сине, не се притеснявай! Бог е с теб! Аз съм с теб! Всички, които следват Божият път се сблъскват с много скръб!“
„Не се страхувай каквото и да те сполети! Казвам ти, че сатана ще хвърли някои от вас в затвора и ще пострадате, за да ви изпита. Ти трябва да останеш верен до смърт и Аз ще ти дам венеца на живота. Бог е приготвил прекрасно обиталище за верните си и те ще живеят щастливо през вечността. Който пострада заради името Ми и устои до край, той ще заслужи корона, която ще му сложа със собствените си ръце. Това е короната на радостта, която ще е негова завинаги и той ще бъде Божи любимец и ще бъдем заедно през вечността“.
След това Исус ме заведе в храма и ми каза, че когато е влязъл там е видял, че хората са го превърнали в търговски център – имало е търговци на говеда, овце, гълъби, злато и бижута. Тогава Исус извел добитъка навън и пуснал на свобода гълъбите, като казал: „Не превръщайте дома на Баща ми в пазар!“ Когато Исус поучавал в храма, казал: „Аз съм този, когото очаквате!“ Хората се опитали да го убият и да го бутнат от скалата, но той си отишъл.  
След това Исус ме заведе на Планината на Изкушенията и ми каза, че е дошъл на тази планина, за да удовлетвори Отец. „ Постих 40 дни по свое желание.
Когато минаха 30 дни се появи дявола. Той знаеше, че съм гладен и ми каза: „Ако си Божи син превърни тези камъни в хляб!“ Исус отвърна: “Човек ще живее не само с хляб, но с всяка дума на Бог!“ След това дявола казал: „Ако искаш ще превърна в хляб половината планина, за да се наситиш!“
Исус отвърнал: „Аз постя самоволно, за да бъда угоден на Отец!“
След като и този номер не минал, сатана казал: „Гладуваш, за да можеш да вземеш царството!“ Тогава той отвел Исус на върха на планината и му показал много царства. Казал му, че ако му се покори, ще му даде всички тези царства. Исус отвърнал, че няма нужда от никакво царство.
Сатана завел Исус на високо място и казал: „Ако си Божи син, хвърли се долу, защото Бог ще изпрати ангели да те опазят.  Исус отвърнал: „Да не изпитваш своя Бог!“  
Истина ви казвам, че докато преминат небето и земята, нищо от Божието слово няма да премине, докато не се изпълни всичко дума по дума!
СЛЕД ТОВА ИСУС МЕ ВЪРНА В ЗАТВОРА С ТОВА ПОСЛАНИЕ И МЕ ОСВОБОДИХА:
"Цялата власт на небето и на земята Ми беше дадена, затова ти отиди и предай посланието Ми на всички нации и им кажи, че е останало само толкова време до идването ми – колкото едно мигане. Идвам много скоро!“
Тогава Исус ми заповяда да си затворя очите и сложи ръката си на главата ми и когато си отворих очите се намерих отново в килията, където бях затворен. Забелязах, че някои офицери от Иранските войски се бяха събрали близо до сградата. Гледаха ме много изненадани. Един от тях ме попита как съм излязъл и каква магия правя. Отговорих, че Моят Бог ме е взел със Своята благодат и съм се срещнал с Исус Христос.  Друг офицер ми каза, че след изтезанието с водата са хвърлили тялото ми в килията съвсем безжизнено. Помислили че съм умрял. След това видял че покрива на килията бил отворен и такава ярка светлина от небето влязла в килията, че целият затвор бил осветен. Добави също, че светлината била по-ярка и от слънцето и той не успял да разбере какво се случва. След известно време покрива се затворил, но аз съм липсвал от килията.  При вида на всичко това той припаднал и след като колегите му го свестили, той им разказал какво се е случило. Настанала голяма паника в затвора. Този затвор не бил такъв, от който лесно може да се избяга. Офицерът рапортувал на своя началник, но той никак не му повярвал. Тогава главния надзирател дошъл и установил, че мен ме няма.
Бяха в голям шок, че сега отново ме виждат в затвора. Докладваха на главния надзирател за появяването ми и той веднага ме покани уважително с стаята си. Всички трябваше да напуснат и ние останахме сами. Поведението на тези хора беше напълно различно вече. Бог беше смекчил сърцата им.
Офицерът ме помоли с голяма любов: Разкажи ми всичката истина и аз ще те освободя от тук.  Първият въпрос, който ми зададе беше относно магията, която ме е избавила от огъня. След това ме попита и за отворения покрив, за нахлулата светлина, за изчезването и връщането ми, за всичко невъзможно. Нищо от случилото се не се беше записало от видеокамерите им. Камерата е записала само как съм липсвал от килията.
„Научи ни на тази магия и сила! Ние имаме нужда от нея!“ каза Главния надзирател.
Аз отвърнах: „Нямам никаква сила. Моят Бог е Бог на силите. Това, което казваш, че е невъзможно, е само ограничено от лимитите на този свят. Верно е каквото казваш, но аз не съм способен да го извърша. Божията сила е много по-мощна от това.  Бог извърши всичко. Моят Бог има властта да взима който поиска, когато и както поиска. Всичко е под Негов контрол. Той е всемогъщ, Неговата сила владее вселената. Той е Владетелят на цялата вселена.
След това му разказах за себе си: как Бог изцели дъщеричката ми, как Исус ми се яви, как бях избран да проповядвам и как Бог ме залива с милостта си.
Тогава Главният надзирател ми разказа за сина си, който е на 10 години и има вродена аномалия – дупка в сърцето и боледува от бебе. Тази болест го прави много слаб. Лекуван е във всички големи болници в Иран, но докторите казват, че дупката е твърде голяма и на този етап операция не е възможна. Ако се отвори сърцето почти е сигурно че ще умре.  Без операция също може да умре всеки един момент. Казах на офицера, че ще се помоля на Бог за сина му.  Ако Бог иска, ще го изцели. Аз вярвам, че моят Бог и Исус Христос имат силата.
Той повика да докарат сина му.  Помолих се за детето.
След молитвата здравето на детето започнало да се подобрява и след една седмица, когато докторите го прегледали той бил напълно здрав. След това чудо много хора от Иранските войски, включително и Главният надзирател приеха Исус.
Бог направи това чудо причина за моето освобождение. Офицерът пусна позитивен доклад за мен на управлението. Той ме пусна на моя отговорност и ме инструктира да напусна страната колкото може по-бързо. След като ме пуснаха от затвора, аз останах в дома на Главния надзирател. Там проповядвах на много хора за около седмица и им разказах за събитията, които съпътстваха благовестието ми в Иран. Много божии хора приеха Исус и взеха водно кръщение.
До тогава не бях осъществил контакт с никой и си спомнях само телефонния номер на Крис от Пакистан. Свързах се с него и го помолих да ми изпрати билет за София, колкото се може по-бързо. Получих билета на имейла на Главния Надзирател. Така моят Господ ми помогна и ме освободи да си тръгна.
Главният Надзирател ми каза, че след 3 месеца разследване и мъчения съм можел да бъда осъден от военните и съм щял да остана в затвора до живот. Каза ми също, че те по подобен начин са заловили хора от други националности, които сега излежават доживотна присъда, та затова аз съм щастлив  и Бог ме е благословил да се прибера у дома жив и здрав. 








Изповедите на една несъвършена майка
Джинджър Хъбард
(из книгата „Не мога да повярвам, че току-що каза това!“)





Като всяка майка, в началото на кариерата си, исках да бъда най-добрата майка, за децата си, което означаваше, че исках да бъда повече от готвач, шофьор, камериерка, съветник, лекар, рефер и  дисциплиниращ (само за да назовем някои от ролите, които майките играят). Исках да бъда майката, която формира характера, изгражда увереност, подхранва, обучава, напътства и насочва децата си към Исус във всяка ситуация. Исках да бъда страхотна майка, докато децата ми растат, а след като пораснат, исках да бъда майка, която няма за какво да съжалява.
Преди да имам деца, бях чувала ужасяващи истории за всичко - от ужасната втора година до непокорните тийнейджъри. Със сигурност не исках децата  ми да повторят някоя от тези истории, така че какво правех? Молех се, изучавах Библията и четях книги за родители. Както жадно четях книгите "какво да очаквам по време на бременността" преди дори да съм бременна, така четях и книгите "как да ги възпитате, когато вече са при Вас" - месеци преди раждането на първото ми дете. Убеждавах се, че ако съм поне една крачка напред, ще се плъзгам победоносно през тези етапи, ще прекося финалната линия с въздишка на облекчение и ще пожъна плодовете на перфектното родителство.
След като се озовах в истинската борба на родителството обаче, бързо разбрах, че не съществува такова нещо като перфектно родителство. Научих, че всички деца са грешници, всички родители са грешници и понеже сме грешници, всички ние ще правим грешки, без значение колко добре обучени и подготвени сме се смятали. Научих, че самоувереността е хлъзгав наклон, който води до провал, последван от вина, докато пълната зависимост от Исус за всички неща води до благодат и свобода – дори когато сгрешим.
Предразположеността ми да бъркам и на дребно, и на едро лъсна в пълния си блясък пред мен в деня, в който дъщеря ми Алекс беше на около пет години. Тя обичаше да играе боса навън и един студен следобед попита дали може да излезе. Коленичих и я погледнах право в очите, за да се уверя, че чува и разбира инструкциите ми (съвет от книга за родители). Обясних й, че е студено и й казах да си обуе обувките и палтото преди да излезе. Дори отидох още по-далеч и я накарах да повтори инструкциите ми, премахвайки всяко съмнение, че обличането на палтото и обувките би било акт на подчинение, а да не обуеш обувките и палтото би било акт на неподчинение (друг съвет от книга за родители). Алекс послушно рецитира думите, а аз, доволна, я оставих и се върнах към домакинската си работа.
Около двайсет минути по-късно изнесох боклука навън и видях Алекс да тича боса. Краката й не само бяха синкаво-лилави, но и беше съсипала крачолите на новите си панталони, които бяха твърде дълги и се влачеха по земята, когато не носеше обувки. Бях ядосана и не съм особено горда от начина, по който реагирах. Преди да направя самопризнание обаче, моля, позволете ми да се върна назад и да обясня какъв беше денят ми преди откриването на синкаво-лилавите крака и скъсаните панталони. Защото всички знаем, че обстоятелствата и емоциите могат да играят огромна роля в нашите реакции.
Онази сутрин започна с това, че се събудих и открих, че е имало прекъсване на електрозахранването през нощта, деактивирайки будилника ми, който беше настроен за 6:00 сутринта. Беше 7:15. Имах точно четиридесет и пет минути, за да си измия зъбите, да си облека дрехите, да облека две деца под осем години и да ги настаня на задната седалка на колата, да пресека пътя за да купя закуска (защото в къщата нямаше никаква) и да пристигна на среща с педиатъра ни в осем часа. В състояние на паника се изправих и преметнах краката си отстрани на леглото. Левият ми крак се приземи в локва кучешка урина. Чудесно. Просто страхотно.
Излязохме на пътя за рекордно кратко време, но докато напускахме Burger King, който беше претъпкан, имахме точно две минути и половина преди планираната ни среща в другия край на града. Разбира се, озовах се на магистралата зад градски Линкълн с възрастен сивокос шофьор, който очевидно нямаше абсолютно никаква работа из града точно този ден. Завъртях очи, дадох ляв мигач и започнах да отбивам в лентата за изпреварване. Бях наполовина в нея, когато шофьорът зад мен рязко нахлу в същата лента, принуждавайки ме да се върна в дясното платно. Той почти ме жулна, докато ускоряваше край нас. Така нетърпелив. Някои хора са много нервни. Зърнах шофьора, докато той профуча край нас и бях напълно ужасена от това, което видях. Облегнах се на клаксона, стряскайки децата на задната седалка.
Най-големият ме попита: "Какво става, мамо?"
— Ами, — въздъхнах аз, — онзи идиот, който току-що ни подмина, се опитва да яде и да шофира едновременно и едва не ни удари отстрани. Почти се изпуснах."
Сърцето ми все още бие, а нервите ми опънати от скорошния инцидент. Влязохме в лекарския кабинет с петнадесет минути закъснение. Огледах чакалнята и, познайте кой седеше в далечния ъгъл вдясно и четеше книга на малкото си дете? Бившето ми гадже от гимназията.
Моля, разберете. Носех изтъркани спортни панталони, голяма тениска с петно от кетчуп на ръкава, джапанки, без грим и коса, прибрана в нащърбена щипка за коса. Замръзнах, и бившето ми гадже вдигна поглед, точно когато дъщеря ми избълва: "Мамо, имам аку!" Сега, нека е напълно ясно, че по никакъв начин нямах намерение да впечатлявам бивше гадже от гимназията. Но все пак.
Приключихме с прегледа и по пътя към вкъщи съставих мислен списък с всичко, което все още трябваше да направя: да   почистя кучешките следи от пода, да извадя пилето да се размрази, да пусна пералнята отново, защото дрехите, изпрани преди два дни, не бяха преместени в сушилнята, да направя списък за пазаруване за утре,  и да погледна в интернет да видя как изглежда съпругата на бившия ми приятел. Не че имаше значение. Но все пак.
Дълбоко замислена за подредбата на списъка си със задачи, не забелязах как една катерица танцува типичния невротичен танц на нерешителност в средата на пътя, докато не стана твърде късно. Отвратителен удар. Жалък поглед в огледалото за обратно виждане. Сладка малка топка козина, може би катерица майка, която се връща към хралупата, за да нахрани малките си, или катерица-юноша, пресичаща пътя, за да се срещне с татко си за забавно подскачане по дърветата, сега спастично премятаща се и пляскаща, докато страда от мъчителна смърт на черния асфалт.
Да припомня накратко: повреда на будилника, кучешка урина, автомобилна катастрофа, пълен позор в чакалнята и убийство на очарователен член на семейството на катериците. Дойде ми твърде много, а още нямаше десет сутринта. Реагирах като всяка южнячка, спасена от Исус: започнах да плача.
Превъртаме час напред, около единадесет сутринта, и се връщаме към сцената с Алекс. Изхвърлям боклука и ето я със синкаво-лилави крака и скъсани панталони. Вместо да отговоря спокойно на нейния акт на пряко неподчинение с любящи инструкции и дисциплина, реагирах емоционално с нетърпение и гняв.
С едната ръка на бедрото си, с другата оправях щипката в косата си и избухнах: "Алекс, казах ти да си обуеш обувките и да облечеш якето, преди да излезеш! Сега краката ти са наполовина замръзнали и просто виж какво си направила с панталоните си! Баща ти работи толкова усилено, за да ти ги купи, а ти така ли показваш признателността си? Веднага изчезвай в стаята си!
С трепереща долна устна и големи сълзи на ръба да се излеят, тя изтича в къщата и се хвърли на леглото си. Изпуснах парата и вината се появи, когато отидох до спалнята й и я намерих да плаче върху възглавницата си, с плюшеното мече, притиснато до гърдите й. Бях съгрешила срещу Бог и моето малко момиченце с гневната си тирада и това беше разбило сърцето й. И моето.
Обстоятелствата и емоциите могат да играят огромна роля в нашите реакции, но това не ги прави по-малко греховни или болезнени. Какво направих после? На колене пред Бог, моля Го за прошка, и на ръба на леглото на дъщеря ми, моля я за прошка. И Неговата благодат слезе.
В нашето родителство не винаги ще се справяме както трябва, но открих, че има две неща, които драстично подобряват способността ни да реагираме мъдро, спокойно и ефективно, независимо от обстоятелствата и емоциите в молитва и план.
Без значение в какъв етап от живота са децата ни, най-важното нещо, което можем да направим за тях, е да се молим. Независимо дали са с памперси, в опасност, любов, бунт или кабриолет, нашият най-мощен и ефективен инструмент в родителството е пламенната молитва за всеки аспект от живота им.
Като несъвършени родители с греховна природа, има моменти, в които ще се провалим, ще вземем грешни решения, ще разочароваме децата си и ще ги провалим по повече от един начин. Има обаче едно нещо, което можем да направим, което винаги ще жъне плодове и никога няма да се върне празно, и това е да се молим за тях. Християнската писателка Сторми Омартиан казва, че да бъдеш перфектен родител няма значение, но да бъдеш молещ се родител има значение.
ИМА ДВЕ НЕЩА, КОИТО ДРАСТИЧНО ПОДОБРЯВАТ СПОСОБНОСТТА НИ ДА РЕАГИРАМЕ МЪДРО, СПОКОЙНО И ЕФЕКТИВНО, НЕЗАВИСИМО ОТ ОБСТОЯТЕЛСТВАТА И ЕМОЦИИТЕ: МОЛИТВА И ПЛАН.
Най-уверените молитви, с които можем да се молим, са тези, които идват директно от Божието Слово. Да се молим за децата си от Божието Слово означава да се молим в хармония с Божията съвършена воля за техния живот.
Вместо да се молим за това, което искаме да се случи, което понякога може да се окаже повърхностно и суетно, молитвата директно от Писанието отприщва мъдростта и силата на нашия могъщ Господ.  Тя се отказва от нашите глупави погрешни схващания за това, което смятаме за най-добро, като признава и приема, че Божиите пътища не са нашите пътища. Да се молим от Писанията означава да търсим волята на Отца, а не волята си като родители. "Защото моите помисли не са като вашите мисли, нито вашите пътища са като моите пътища", казва Господ. Както небето е по-високо от земята, така Моите пътища са по-високи от вашите пътища и Моите мисли от вашите мисли" (Исая 55:8-9).
След като разберем и се посветим на важността на молитвата за децата си, следващата стъпка към подобряване на способността ни да бъдем родители е спокойно и ефективно да изготвим добър план за действие. Наличието на план може да ни помогне да реагираме мъдро, а не глупаво.
Като претоварена млада майка, която искаше правилно да се справи с проблемите, с които децата ми се бореха, прочетох много книги за родителство от благочестиви автори. Любимата ми беше (Пастируване на детското сърце) от Тед Трип. Неговият христоцентричен подход към родителството беше точно това, за което копнеех, а книгата му ме вдъхнови да преодолея външното поведение на децата си и да се обърна към проблемите на сърцето от библейска гледна точка. Докато четях и препрочитах книгата му, си мислех: Да! Точно това искам да направя! Но когато възникнеха ситуации с децата ми, не знаех как да приложа прочетеното. Бях мотивирана, но не и екипирана. Знаех какво искам да постигна, но не и как да го постигна. Бях разочарована от неспособността си да приложа на практика наученото.
Реших, че имам нужда от практически план за действие за всяко поведение, с което децата ми се борят, като лъжа, хленчене и дразнене. Трябваше да бъде план, към който да се обърна бързо и лесно да приложа като заета майка. Записах поведението, което се нуждаеше от коригиране, и измислих план от три стъпки за справяне с всяко едно от тях. Първата стъпка се състоеше в това да задам на детето два или три въпроса, които да изпитат сърцето да помогна да се преодолее външното поведение и да се извади коренът на греха. Втората стъпка бе да определя какво конкретно трябва да се отмахне и защо, като се обясни на детето какво казва Божието Слово за поведението или отношението и до какво може да доведе това. Стъпка трета изследва какво трябва да се появи на негово място и показва на детето как да замени погрешното поведение с правилно.
Преди да имам този план за действие, често разчитах на собствените си думи и мъдрост, а не на Божието Слово и мъдрост, особено когато съм в разгара на момента или съм разсеяна от други неща. Разочарована, че не знаех какво да кажа или направя, когато бях хваната неподготвена, просто изпращах децата си в стаите им или определях някакви последствия. Осъзнавайки, че не успявам наистина да стигна до сърцата им, съставих моя бърз справочник, закачих го в кухнята си и го намерих за изключително ефективен инструмент за справяне с греховното поведение от библейска гледна точка.
Преди това, когато дъщеря ми издаваше брат си, често срещаният отговор от мен най-вероятно щеше да бъде: "Е, иди кажи на брат си да дойде тук и аз ще се справя с  нещата". Този отговор обаче не успяваше да се справи с това, което се случваше в сърцето ѝ (да се наслаждава, че вкарва брат си в неприятности) и какво казва Божието Слово за издайничеството. Наличието на прост, но добре обмислен план за действие на една ръка разстояние ми помогна да остана последователна и самообладана в справянето с всяко поведение и отношение, които се нуждаеха от коригиране, а промяната, която това предизвика в децата ми, беше радикална.
Срамувам се да кажа, че минах точно покрай справочника си в този ден. Позволих на обстоятелствата и емоциите да надделеят над желанието ми да я дисциплинирам с любов и да я обучавам в мъдрост. Не отделих време да се моля или да я насоча към трансформиращата сила на Евангелието. За щастие, нашият Бог е не само Бог на прошката и благодатта, но и Бог на изкуплението и възстановяването.
След като потърсих прошка за това, че говорих с Алекс толкова грубо, започнах да се опитвам да се справя с нейното неподчинение по начин, който отразява любовта на Христос. Каква разлика! Разговорът ни протече така:
Аз: Алекс, скъпа, казах ти да си обуеш обувките и да облечеш якето, преди да излезеш навън. Подчини ли се или не?
Алекс: Не се подчиних.
Аз: Бог казва, че нещата не са добре за тези, които не се подчиняват и че децата трябва да се подчиняват на родителите си във всичко, защото това е угодно на Господ. Как Бог иска да се подчиняваш?
Алекс: напълно, веднага и с радостно сърце. (Това е нещо, което прочетох в няколко книги за родители и научих децата си в много ранна възраст, тъй като това е просто, ясно описание на библейското послушание.)
Аз: Скъпа, обичам те твърде много, за да ти позволя да не се подчиниш. След това продължих с последствията.
Всяка глава в тази книга използва един и същ план от три стъпки за достигане до сърцевината на поведението, изобличаване на децата библейски и обучение на децата в праведност във връзка със специфични борби, свързани с езика. Наложително е да разберем библейското значение на всяка от трите стъпки.
СТЪПКА 1: ДОСТИГАНЕ ДО СЪРЦЕВИНАТА НА ПОВЕДЕНИЕТО
Мъдрият родител ще се научи да достигне отвъд думите на детето си, като се занимае със сърдечните проблеми. В крайна сметка, ако сърцето бъде достигнато, поведението ще се погрижи само за себе си. Соломон, най-мъдрият човек, живял някога, ни казва, че изваждането на сърдечните мисли не е лесна задача. Той заявява:
"Намеренията на сърцето на човека са дълбоки води, но който има проницателност, ги изважда" (Притчи 20:5).
Исус дойде на земята, притежавайки Божията святост, но се изправи пред изпитанията на човека. За щастие, той е пример за начините за достигане до причините за поведението. В Писанието Исус често задава въпроси, когато някой е хванат в грях. Той задава въпрос по такъв начин, че грешникът трябва да премести фокуса си от обстоятелствата около него и от грешките на другите и да го насочи върху собственото си сърце и мотиви. Въпросите на Исус карат хората да оценяват себе си, което води до осъзнаването на собствения им грях и нуждата от Спасителя. Родителите постъпват добре като следват примера на Христос и задават сондиращи сърцето въпроси. Правейки това, те помагат на децата да разпознаят и да поемат отговорност за греховете си, което от своя страна им помага да осъзнаят нуждата си от Христос.
СТЪПКА 2: ИЗОБЛИЧАВАЙТЕ ДЕТЕТО СИ БИБЛЕЙСКИ
В Матей 18:15 Бог заповядва да изобличаваме онези, които са хванати в грях. Библейското изобличение разкрива злото, като хвърля светлина там, където има тъмнина. Но как изглежда това на ежедневно ниво? За щастие, Бог вярно ни е показал какво и как да кажем. Не е нужно да гледаме по-далеч от непогрешимото Божие Слово. След като сме определили въпроса за сърцето, което движи външното поведение, тогава можем да се справим с обидата в съответствие с Писанието.
Знаем, че "цялото Писание е боговдъхновено и е полезно за поука, изобличение, поправление и наставление в правдата" (2 Тимотей 3:16). Знаем също, че е мъдро да използваме Писанието срещу думите на другите или дори към себе си, защото не нашите думи, а Божиите думи ще проникнат в сърцето, ще изобличат виновните и ще насърчат промяната: "Божието слово е живо и действено. По-остро от всеки нож с две остриета, то прониква дори до разделяне на душата и духа, ставите и мозъка; то съди мислите и отношението на сърцето" (Евр. 4:12). Тъй като сме снабдени с "всичко, от което се нуждаем за благочестив живот" (2 Петрово 1:3), можем да бъдем сигурни, че ръководството на родителите за справяне с непокорния език е Писанието. Просто трябва да знаем къде да търсим.
Като заети майки може да изглежда непосилно да разберем как точно да намерим правилните стихове и да зададем правилните въпроси, които да помогнат с конкретните трудности, пред които са изправени децата ни. Добра новина! След като съставих този справочник за себе си, го развих още повече, за да помогна и на моите колеги майки. Ако търсите добра отправна точка, една от възможностите е да разгледате моя справочник "Мъдри думи за майки". Той разглежда двадесет и две често срещани поведения, с които децата се борят (като лъжа, дразнене и хленчене), предлага примерни въпроси за изследване на сърцето и идентифицира стихове от Писанията за конкретно разглеждане на всеки един от тях.
Нека си признаем, има дни, в които просто е по-лесно да имате отговора точно пред себе си. Като по-възрастна майка, която си спомня какво е да си по-млада майка, аз просто съм написала домашното вместо вас. Считайте го за свой пищов, когато имате един от тези дни и просто се нуждаете от малко помощ.
След като имаме предвид някои приложими стихове, чрез лично изучаване, трябва да ги използваме. Бог не само дава съвършени мъдри думи, но също така предлага инструкции как да се изговарят тези думи. Павел учи: "Ако някой е хванат в грях, вие, които живеете по Духа, възстановете го с кротост" (Гал. 6:1). Мъмренето не трябва да има място в укоряването на децата. Цар Соломон предупреждава: "Кроткият отговор отблъсква гнева, а грубото слово разгневява" (Притчи 15:1). Родителят е готов да укори детето си библейски, когато говори с нормален тон и с внимателно премерени думи. Соломон потвърди: "Сърцето на праведния претегля отговорите си, а устата на нечестивите бълват зло" (ст. 28). Ако е необходимо, никога не се колебайте да отделите малко време, за да приложите самоконтрол, за да избегнете "бликащото зло", докато раздавате порицание.
Вярвам, че много родители говорят грубо от разочарование, че не знаят как да се справят с грешките.
Когато децата ми растяха, времето, в които се хващах да повишавам глас от разочарование, бяха моментите, когато действах със собствените си сили, вкопчвайки се в някакво бързо, измислено от човека решение, за да "поправя" детето си. Когато заживях по Божия съвет, подчинявайки се на Неговия план за родителство, като отговарях в съответствие с Неговото Слово, открих, че съм по-малко разочарована и по-малко вероятно да съгреша срещу Бог и детето си. Наличието на План под ръка помага на родителите да реагират настоятелно с любов и самоконтрол. В края на краищата не е нужно да крещим Божието Слово на децата си.
СТЪПКА 3: ОБУЧЕНИЕ НА ДЕТЕТО В ПРАВЕДНОСТ
Тук много родители спират. Повечето нямат проблем да укоряват децата си, че са направили или казали нещо нередно. Твърде често родителите просто казват на детето в какво е сгрешило, прилагат някакво последствие и след това се занимават с работата си, доволни, че са изпълнили родителската си отговорност.
Библията е категорична, че трябва да направим повече от това.
Трябва да направим крачка напред и да възпитаме децата си в праведност. Никога не е достатъчно да казвате на децата какво да не правят; Трябва да ги научим какво да правят. В книгата Ефесяни ни е казано да "отхвърлим старото си аз, което е покварено от измамните си желания; да бъдете обновени в отношението на умовете си; и да се облечем в новото Аз, създадено да бъде като Бог в истинска правда и святост" (4:22-25).
Обучението на децата да "съблекат" грешното поведение е естествено за родителите, главно защото намираме неправилното поведение за неприятно, но ключът към успешното родителство се намира в обучението им в праведност. Също толкова важно, ако не и по-важно, е да научим децата си какво да „облекат“, когато им казваме какво да „съблекат“. Това е смисълът на обучението им - да ходят в праведността на Христос.
Трябва да ги научим как да заменят това, което е грешно, с това, което е правилно, или ще ги раздразним. Павел предупреждава: "Бащи, не дразнете чадата си; вместо това ги възпитавайте в напътствието на Господа" (Еф. 6:4). Има разлика между дисциплинирането с последствия и обучението с инструкции.
Прилагането на последствия без да се следват инструкции оставя децата без изход. Научават се какво да не правят, но това не ги води никъде. "Бог е верен", казва Павел. "Когато сте изкушени, Той ще ви даде изход, за да го издържите" (1 Коринтяни 10:13). Задължение на родителя е да предложи библейска алтернатива на погрешното поведение, за да осигури на детето изход.













Свидетелства
Елена Занкина разказва



“От дете имах увереност, че има Бог. Но не смеех да се доближа до Него, за да не увредя бъдещето на децата си. Така проспах много години, докато през 1990 г. Духовното ми невежество едва не ме вкара в гроба.
Вече зная, че през целия ми живот Бог е бдял над мен и много, много ме е обичал.
През 1984 г., вследствие на внезапната смърт на сестра ми, изпаднах в стресово състояние и от това получих диабет. Отслабнах с 12 кг. Пазех строга диета, но подобрение нямаше. През юли 1990 год. реших да се лекувам при екстрасенса Пенка Михайлова. Бях уверена, че това е нов неизвестен научен начин на лечение. Колко много хора като мен, от липса на духовна култура, тръгват по неправилни пътища, за което по-късно скъпо плащат. И аз не знаех, че отивам при противника на Бога. След първите сеанси състоянието ми леко се подобри, но след седмия сеанс рязко се влоши. Тя ме успокояваше, че не бива да се плаша, защото това е реакция на жизнените сили. Състоянието ми продължаваше да се влошава и на 19 септември същата година постъпих в болница. Бях много зле и един ден изпаднах в клинична смърт. Апаратурата за кръвното налягане и сърдечната дейност показвали нулево деление. За да заработи отново сърцето, лекарите, като последна мярка, ми направили сърдечен масаж и силно ме ударили в сърдечната област. Благодаря на Бога, че ми върна живота. Дълго време бях зле, на системи, и един ден чух лекарите да си говорят, че не знаят какво по-напред да лекуват - сърцето, диабета, туберкулозата или рака. В това състояние бях повече от пет месеца и имах достатъчно време за размисъл. Разбрах, че съм тръгнала в погрешна посока.
Когато излязох от болницата посетих Българска Божия Църква и там научих, че една група християни от различни вероизповедания се събират на молитви за изцеления на болни. Когато ги посетих и молитвите за изцеления на болни започнаха, брат Петър Велев каза: “Тук има една сестра болна от диабет. Господ иска да я изцери”.
Обърнах се назад, изгледах всички, но никой не се обади. Тогава разбрах, че се отнася за мен. Братята положиха ръце и се молиха всички заедно. Бог ме посети. Покаях се за греховете, които съм вършила в незнание. Отрекох се от всички окултни и смъртни грехове, от екстрасенсите и почувствах как безкрайната Божия любов ме обгръща. Аз мълчаливо хълцах и плачех, но бях радостна и щастлива. Започнах да чета Библията. С Божията помощ, думите й ме чистеха от греховете. При проверката в болницата се оказа, че няма и следа от диабета. Изчезна и псориазисът и сега се радвам на добро здраве, но най-много се радвам на уверението, че моето име е записано в Книгата на вечния живот. Слава на Бога!”

Свидетелство на Виолета и Тодор Иванови

Нашата дъщеря Милена внезапно се разболя от “питириазис ребра пиларис“. За това кожно заболяване лекарите заявиха, че е наследствено и хронично, макар в нашите родове да не е боледувал никой от такова заболяване. Разбрах че според научната медицина не се лекува, но за Бога неизлечими болести няма.
Искам да благодаря на нашия чудесен славен и велик Бог, защото Той още от началото на заболяването до пълното изцеление укрепваше вярата ни и ни даваше сила, за да издържим на това изпитание и на прийомите на сатаната. Намериха се хора, дори медицински работници, които ни казаха, че това заболяване се лекувало само при бабички и при екстрасенси, но ние категорично отказахме и заявихме, че не желаем детето ни да бъде лекувано със силата на дявола, та ако ще и никога да не бъде изцелено.
При това заболяване кожата пигментира и става дебела като кора на дърво, суха и се пука.
Бог ми даде съновидение и укрепи вярата ни, че дъщеря ни ще бъде изцелена. Сънувах, че вървя по улиците, на село Константин в Еленския край. Над мене слънцето силно грееше. Търсех някакъв адрес. Видях две успоредни улици и се чудех по коя да тръгна. Тръгнах по долната улица и след дълго лутане някой ми каза, че адресът се намира на горната улица. Реших да мина през двора на една от къщите и да се изкача по стълбите на горната улица. Така и направих. Когато започнах да се изкачвам по стъпалата,, един огромен черен човек препречи с ръцете си изхода, откъдето трябваше да изляза. Но като ме погледна, веднага се махна. Огледах се и видях, че в ръцете си държа един хляб и ръфам от него без да го чупя. Тогава се изкачих по стъпалата и излязох на горната улица, където ме огря още по силна светлина. Видях че преди да тръгна по долната улица и да извървя толкова дълъг път, аз съм била съвсем близо до този адрес.
Точно така се случи и в живота ни. След лутане по лекари и лечители, ние залегнахме над Божието слово, което е хлябът на живота. Приложихме пост и молитва и Бог за много кратко време даде изходен път. Посетихме молитвената група за изцеление на болни чрез вяра в бога в дома на брат П. Велев в гр. София. Братята и сестрите усърдно се молеха за дъщеря ни и тя бе помазана с масло в Господнето име. Благодарим на всички братя и сестри, които се молиха за нас и за изцелението на нашата дъщеря. Благодарим на сестрата на брат Велев, сестра Ана Златанова, която толкова любезно ни обясни и даде адреса на молитвената група. Благодарим на братята и сестрите, които ни насърчаваха за Божествените изцеления. Бъдете благословени всички вие, които вярвате в Бога и се молите за изцелението на Божиите чеда. Бог да благослови домашната ви група.
Благодарим на Бога за чудното изцеление, което Той подари на нашата дъщеря. Благодарим за лекуващия лекар от медицинска Академия, който така усърдно се грижеше за детето ни. Бог да го благослови и да му върне стократно.
Другото свидетелство е за нашия син Даниел. Когато навърши 7 години, започнаха да му излизат кокоши тръни по ръцете и краката. С всяка изминала година се увеличаваха. Ръцете му се обезобразиха. На дясната ръка, на един от пръстите, с които държи химикалката излязоха два, които го боляха и му пречеха да пише. На кокълчето на единия крак имаше кокоши трън, който го болеше и му пречеше да ходи, когато беше обут с маратонките. Мазахме ги с различни мехлеми, но не минаваха. Бяхме решили да го заведем на лекар, за да бъдат изгорени или премахнати по оперативен път.
Един ден преди започването на учебната година бяхме седнали на пейката в двора и Даниел рече: “ Мамо, виж твоите ръце какви са хубави, а моите с тези кокоши тръни колко са грозни. Какво да правя?” Казах му:” Моли се Даниелчо, Господ Исус Христос ще те излекува”. Вечерта той усърдно се молил, а сутринта когато се събудил и станал, видял че кокошите тръни са изчезнали, ръцете му бяха станали гладки и хубави, без да личи че някога е имало кокоши тръни по тях. В един миг Господ го излекува съвършено. Извърши чудото, за да се прослави името Му - свято и велико.
Пишем тези наши свидетелства, за да послужат за насърчение и на други братя и сестри, които са отрудени и обременени и за прослава на нашия много милостив и много жалостив Бог. Трябва винаги да помним, че има на Кого да се уповаваме. Само Той може да ни даде всичко, от което се нуждаем, ако с вяра и усърдна молитва се обърнем към Него. Той е Бог на чудесата и никога не оставя Своите Си, защото винаги е верен.
Благодарим Ти, Спасителю и Изцерителю наш!

Свидетелство на Добринка Караколева

На 7 септември 1993 година родих второто си дете. По откровение го кръстих Самуил. В момента, в който се роди това дете, започна моето и на семейството ми изпитание на вярата ни в Господа. На втория ден след раждането детето започна да повръща кръв. Лекарката ме успокояваше, че това се срещало често при новородените бебета. На третия ден му поставиха диагноза “хеметелиза”. Направиха му рентгенова снимка и установиха, че тънките му черва завършват на топка и нямат връзка с дебелите черва. На четвъртия ден лекарката ме извика и каза:”Съжалявам много, но се оказа, че вашето бебе има още една болест и трябва спешно да бъде преведено в “Пирогов “, Институт за бърза медицинска помощ в гр. София, за спешна операция. Тя ми показа рентгеновите снимки и аз ясно видях аномалията в червата на Самуил. Подписах декларация, че се съгласявам да направят операция в спешна хирургия на “Пирогов “. В 17 часа започна операцията. Със съпруга ми Томи веднага  отидохме и помолихме в църквата братята и сестрите да се молят с нас за спасението на нашия син. Вярвахме, че Господ ще ни помогне и ще спаси живота на бебето ни. На другия ден доктор Ноева ни каза, че все още е много рано да се каже дали операцията е сполучлива. След няколко дни хирургът, който е оперирал Самуил, казал на Томи:” Аз съм много учуден, че вашето дете е живо, защото ни го донесоха от родилното отделение почти умряло. Все пак има надежда да се оправи, защото спря да повръща прие първата си храна. Това, че започна да се оправя е чудо”.
Ние бяхме много благодарни на Небесния ни баща за голямата милост и благословение над нашия Самуил. Бог усилваше вярата ни в чудесата, за да можем по-лесно да понесем онова, което ни предстоеше.
След петнадесетия ден детето продължаваше да има жълтеница и вместо да намалява, тя се усилваше. Лекарите предполагаха, че има друга аномалия, но решиха да изчакат докато навърши един месец. Появи се и друг проблем. Сърцето му беше много слабо и на няколко пъти Самуил престана да диша. Наложи се непрекъснато да бъде с кислородна маска.
На 5 октомври го приеха в клиниката по Гастроентерология за установяване на диагнозата “хепатит” /жълтеница/. Тук му направиха пълно изследване и се установи, че няма порок, а само шум на сърцето, което малко ни поуспокои. По време на основните му изследвания, имаше съмнения за хидроцефалия. Когато ми казаха, много плаках и се молих на Бога от все сърце:” Господи, моля Те, не допускай това да се случи с моето дете, защото няма да мога да издържа. Всичко дотук издържах, всичко, което ми предстои, ще издържа, но ако това се случи с детето ми, няма да мога да издържа. Виждала съм такива деца и затова те моля, ако си решил да вземеш Самуил при Себе си, прибери го по-скоро, за да не се измъчваме и ние, и Самуил. Но ако си решил Самуил да живее, по-добре е той да е здрав, за да Ти служи, Господи”. И както се молех с тая молитва, видях най-голямото чудо в моя живот. Беше между 4 и 5 часа сутринта. Самуил не беше нито ял, нито пил. Изведнъж започна да повръща вода. Повръщаше непрекъснато. В първия момент се уплаших, но после разбрах, че ставаше чудото на изцелението на Самуил от хидроцефалия , за което се молех Богу. Тогава получих пълна увереност, че детето ми ще живее и ще бъде едно от свидетелствата на живия Бог. В тоя ранен час всички лекари и сестри се събраха в стаята на Самуил. Чудеха се и казваха:” Защо повръща вода това дете, като не е пило вода?” Аз знаех отговора на този въпрос - защото Бог прави чудеса. Същия ден изследваха Самуил на финтанелно ехо, за да проверят дали има хидроцефалия. Установи се, че няма опасност, но има данни за интервентекулярна хеморагия вляво, първи стадий и след около един месец всичко ще изчезне.
След няколко дни ни изпратиха в друга болница, за да изследват защо Самуил продължава да е жълт, след като няма хепатит. От ден на ден билирубинът му се покачваше и всяка седмица се налагаше да му се прелива кръв и плазма. Имаше изявена анемия. Точно Тогава Самуил започна да се храни по малко. Вляха във вената му контраст, за да видят дали от жлъчката ще отиде в червата. След изследването лекарят ми каза: “ Не е сигурно, че детето ви ще живее. Има няколко варианта за лечението му, но нито един от тях не дава пълна сигурност” Когато чух тези думи, вместо да се притесня и разплача, аз почувствах, че ме изпълва чудна сила и вяра, че моето детенце ще живее.
Отново постъпихме в Гастроентерологията, а оттам ни изпратиха в детската клиника в “Пирогов”, където подготвяха Самуил за втора операция на жлъчните пътища. Операцията трябваше да се извърши на първи декември. Лекарите не даваха гаранция за живота на детето. С Томи решихме да не се съгласяваме на втора операция, а да си вземем Самуил. Тогава Томи сънувал, че кръщаваме детето във вода и Господ го изцерява. До болницата имаше православна църква, където отидохме и кръстихме детето. След кръщенето Бог ни даде по-голяма увереност и ние заявихме на хирурга и на лекуващата лекарка, че се отказваме от операцията и сме готови да подпишем декларация, че поемаме отговорността върху себе си. Отговориха ни, че ние пак ще ги потърсим, за да му бъде направена втора операция. Изписахме го и си го прибрахме у дома. Една сестра ни предложи билкови хапчета, които помагали за очистването на организма от антибиотиците и лекарствата при заболяването от хепатит.
Непрекъснато ходехме с детето по църквите и молитвените събрания, за да се молим за неговото пълно изцеление и възстановяване. Изпратихме и писма в чужбина. Когато навърши четири месеца и половина, Самуил беше напълно здрав. Заведохме го при лекуващите лекари, за да го видят. Те се чудеха и питаха, как е станало чудото на изцелението му, а ние им казвахме:”Бог го изцери! Слава на Бога! След изцерението на Самуил ние отново посетихме църквите и молитвените събрания, за да засвидетелстваме на братята и сестрите, които са се молили за него, да се радват заедно с нас и заедно да благодарим на нашия Господ и Спасител, че Той подари здраве и живот на нашето дете Самуил.


ЗАСПАЛИЯТ СЛАВЕЙ
(приказка за възрастни християни)



Веднъж привечер славеят кацнал на една лоза. Изморил се много да пее. Преди още да довърши песента си, окачил своята арфа на едно клонче и заспал. Нощта бързо се спуснала над лозята.
По време на съня му, ластарите на лозата израснали и го оплели целия. Усукали се дори и около краченцата му…
Когато славеят се събудил на сутринта и поискал да хвръкне, не могъл дори да помръдне. Отчаяно повикал за помощ другарчетата си, но въпреки дружните усилия, те не успели да го освободят…
Оттогава, за да избегнат съдбата на своя нещастен другар, славеите решили да бодърстват през нощта, като през това време ПЕЯТ и прославят ТОЗИ, който ги е научил на песен!
(Орнитолозите казват, че най-прекрасните песни славеите пеят през нощта. В своя репертоар те имат около 40 различни мелодии, но винаги прибавят към тях нови вариации, така щото нито една от тях не е абсолютно същата! И с всяка своя песен те прославят Твореца!)
Кога за последен път си пял песни в нощта? Или, както пленените евреи, си окачил своята арфа на върбите!

